
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1829 

23 Δεκεμβρίου 2005 


Α ΠΟΦΑΣΕΙ Σ 

Αριθμ. 31506/2409 

Έγκριση Κανονισμού Λειτουργίας της ΝΑΥΤΙΛΙΑΚΗΣ ΚΑΙ 
ΒΙΟΜΗΧΑΝΙΚΗΣ ΠΕΡΙΟΧΗΣ (ΝΑ.ΒΙ.ΠΕ.) ΠΛΑΤΥΓΙΑΛΙΟΥ 
ΑΣΤΑΚΟΥ. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 2545/1997 “Βιομηχανικές και 
Επιχειρηματικές Περιοχές και άλλες διατάξεις” (ΦΕΚ 
254/Α/1997 ) και ειδικότερα το άρθρο 12 αυτού. 

2. Τις διατάξεις του άθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ Α' 98). 

3. Το π.δ. 456/25.09.1985 “Μεταφορά Αρμοδιοτήτων, 
Υπηρεσιών και Προσωπικού στα Υπουργεία κ.λ.π.” ( ΦΕΚ 
163/Α/1985) και ειδικότερα το άρθρο 1 εδαφ.(α) και το 
άρθρο 2 παρ. 1 αυτού. 

4. Το π.δ. 229/10.07.1986 “Σύσταση και Οργάνωση της 
Γενικής Γραμματείας Βιομηχανίας” (ΦΕΚ 96/Α/1986), 
όπως τροποποιήθηκε με τις διατάξεις του Π.Δ 396/1989 
“Οργάνωση της Γενικής Γραμματείας Βιομηχανίας" (ΦΕΚ 
172/Α/1989) και του ΠΔ189/1995 (ΦΕΚ 99/Α/1995) «Συμπλή¬ 
ρωση και τροποποίηση διατάξεων του ΠΔ 396/1989», του 
π.δ. 27/29.01.1996 “Συγχώνευση των Υπουργείων Του¬ 
ρισμού, Βιομηχανίας. Ενέργειας και Τεχνολογίας και 
Εμπορίου, στο Υπουργείο Ανάπτυξης” ( ΦΕΚ 19/Α/1996) 
και το ΠΔ 122/2004 (ΦΕΚ 85/Α/17-3-04) «Ανασύσταση 
του Υπουργείου Τουρισμού». 

5. Το π.δ. 121/2004(ΦΕΚ 84/Α/10-03-2004) “Διορισμός 
Υπουργών και Υφυπουργών”. 

6. Την υπ’ αριθμ. 35197/1732/16.12.1999 Υπουργική Από¬ 
φαση που αναφέρεται στην “Υπαγωγή της Ναυτιλια¬ 
κής Βιομηχανικής Περιοχής Πλατυγιαλίου Αστακού (ΝΑ. 
ΒΙ.ΠΕ.) στις διατάξεις του νόμου 2545/1997 Περί Βιομη¬ 
χανικών και Επιχειρηματικών Περιοχών”. 

7. Την υπ’ αριθμ. 2568/144/Φ.ΝΑΒΙΠΕ/2006.02.2004 
Κοινή Υπουργική Απόφαση (ΦΕΚ 326/Β/11.02.2004) που 
αναφέρεται στον “Καθορισμό της θέσης, της έκτασης 
και των ορίων της Ναυτιλιακής Βιομηχανικής Περιοχής 
Πλατυγιαλίου Αστακού (ΝΑ.ΒΙ.ΠΕ.) Νομού Αιτωλοακαρ¬ 
νανίας και έγκρισης του Φορέα ΒΕΠΕ των έργων και 
των Περιβαλλοντικών Όρων”. 


8. Τις διατάξεις του άρθρου 29 Α του ν. 1558/1985 όπως 
αυτό προστέθηκε με το άρθρο 27 του ν. 2081/1992 και το 
γεγονός ότι από τις κανονιστικές διατάξεις αυτού του 
Διατάγματος δεν προκαλείται δαπάνη σε βάρος του 
κρατικού προϋπολογισμού και ειδικότερα του οικείου 
ΟΤΑ (ΦΕΚ 154/Α/1992). 

9.11. Το π.δ. 133/1990 (ΦΕΚ Α'54/1990) με το οποίο ιδρύ¬ 
θηκε στη ΝΑ.ΒΙ.ΠΕ. Ελεύθερη Ζώνη και κατά αυτό τον 
τρόπο η ανωτέρω έκταση υπήχθη σε ειδικό καθεστώς 
και αποτελεί ειδικό τμήμα του τελωνειακού εδάφους 
της Χώρας. 

10. Την με αριθμό υπ’ αρ. ΑΠ 133032/2005.09.2003 Κοινή 
Απόφαση Υπουργών ΠΕ.ΧΩ.ΔΕ., Ανάπτυξης, Εμπορικής 
Ναυτιλίας και Πολιτισμού με την οποία εγκρίθηκαν οι 
περιβαλλοντικοί όροι για τα έργα και τη λειτουργία της 
ΝΑ.ΒΙ.ΠΕ. Πλατυγιαλίου Αστακού Αιτωλοακαρνανίας. 

11. Τη Σύμβαση Παραχώρησης μεταξύ της ΕΤΒΑ και 
της εταιρείας ΑΣΤΑΚΟΣ ΤΕΡΜΙΝΑΛ Α.Ε., κατ’ εφαρμογή 
του άρθρου 15 του ν. 3190/2003 (ΦΕΚ Α' 249/2003), η 
οποία αποτελεί σύμβαση παραχώρησης δημόσιου έρ¬ 
γου, διεπόμενη από τις διατάξεις της παραγράφου 4 
του άρθρου 3 της οδηγίας 93/37/ΕΟΚ του Συμβουλίου, 
της 14ης Ιουνίου 1993, και τις αντίστοιχες διατάξεις της 
παραγράφου 4 του άρθρου 6 του π.δ. 334/2000. 

12. Την υπ’ αριθμ. πρωτ. 31506/2409/21-12-2005 αίτηση 
του Φορέα Διαχείρισης και Διοίκησης ΝΑ.ΒΙ.ΠΕ., εται¬ 
ρείας ΝΑ.ΒΙ.ΠΕ. Α.Ε., για την έγκριση τροποποίησης του 
Κανονισμού Λειτουργίας της ΝΑ.ΒΙ.ΠΕ. Πλατυγιαλίου 
Αστακού, αποφασίζουμε: 

ΑΡΘΡΟ 1 

Εγκρίνεται η τροποποίηση του Κανονισμού Λειτουργί¬ 
ας της ΒΙΠΕ Θεσ/νικης που εγκρίθηκε με το Β.Δ. 750/68 
(ΦΕΚ 255/Α/68) και ισχύει και για την ΝΑ.ΒΙ.ΠΕ. Πλατυγια- 
λίου Αστακού. Η τροποποίηση αυτή αφορά τη διοίκηση 
και διαχείριση της ΝΑΒΙΠΕ Πλατυγιαλίου Αστακού και 
το πλήρες κωδικοποιημένο κείμενο της έχει ως εξής: 

ΚΕΦΑΛΑΙΟ 1 

ΟΡΙΣΜΟΙ ΚΑΙ ΣΥΝΤΟΜΟΓΡΑΦΙΕΣ 

Στον παρόντα κανονισμό οι κατωτέρω αναφερόμενοι 
όροι θα έχουν την έννοια που καθορίζεται ακολού¬ 
θως: 

I. «Ναυτιλιακή και Βιομηχανική Περιοχή Πλατυγιαλίου 
Αστακού» ή «ΝΑ.ΒΙ.ΠΕ.» 

Είναι η Βιομηχανική και Επιχειρηματική Περιοχή, η 
οποία βρίσκεται στην περιοχή Πλατυγιάλι Αστακού, 7 
χλμ νότια του Αστακού στη δυτική Ακτή της Στερεός 
Ελλάδος στο νομό Αιτωλοακαρνανίας, η οποία ιδρύθηκε 
με την υπ’ αριθμ. 173/1984 Κοινή Υπουργική Απόφαση 
των Υπουργών ΠΕ.ΧΩ.ΔΕ και Εθνικής Οικονομίας (ΦΕΚ 
Β'238/1984), ως παράρτημα της Βιομηχανικής Περιοχής 
Μεσολογγίου, πολεοδομήθηκε με το από 15.09.1989 Πο- 
λεοδομικό Διάταγμα (ΦΕΚ Δ' 630/1989), οριοθετήθηκε εκ 
νέου με την με αριθμό 2568/144/Φ. ΝΑ.ΒΙ.ΠΕ./2006.02.2004 
(ΦΕΚ Β' 326/2004) Κοινή Υπουργική Απόφαση των Υφυ¬ 
πουργών Ανάπτυξης και Περιβάλλοντος, Χωροταξίας 
και Δημοσίων Έργων, έχει υπαχθεί στο καθεστώς του 
Νόμου 2545/1997 και απεικονίζεται στο συνημμένο στον 
παρόντα Κανονισμό από 15.12.2005 τοπογραφικό διά¬ 
γραμμα της μελετητικής εταιρείας ΡΟΓΚΑΝ ΚΑΙ ΣΥ- 
ΝΕΡΓΑΤΕΣ Α.Ε. (Προσάρτημα Α). 

II. «Χερσαία Περιοχή της ΝΑ.ΒΙ.ΠΕ.» 

Ορίζεται η περιοχή της ΝΑ.ΒΙ.ΠΕ. που προορίζεται 
για την εντός αυτής εγκατάσταση επιχειρήσεων που 
πληρούν τις προϋποθέσεις του ν. 2545/1997 και του πα¬ 
ρόντος Κανονισμού και αποτελείται από: 

(α) τα Οικοδομικά Τετράγωνα με την αρίθμηση 
1,2,4,5,10,11,12,13,14 και 15, που προορίζονται για επιχει¬ 
ρηματική και βιομηχανική χρήση, 

(β) τα Οικοδομικά Τετράγωνα με την αρίθμηση 6 και 
7, που προορίζονται για ειδικές χρήσεις, 

(γ) το Οικοδομικό Τετράγωνο με την αρίθμηση 3 που 
περιλαμβάνει την πύλη εισόδου της ΝΑ.ΒΙ.ΠΕ μετά των 
εκατέρωθεν αυτής χώρων στάθμευσης, και το Κτίριο 
Διοίκησης, το οποίο προορίζεται για την εγκατάσταση 
των διοικητικών εξυπηρετήσεων της ΝΑ.ΒΙ.ΠΕ., και για 
το οποίο ισχύουν τα διαλαμβανόμενα στο άρθρο 7.1 του 
παρόντος Κανονισμού, 

καθώς και από τις ενδιάμεσες ή/και περιβάλλουσες 
τα ανωτέρω οικοδομικά τετράγωνα οδούς και χώρους 
πρασίνου, όπως πάντα τα ανωτέρω προβλέπονται, εμ- 
φαίνονται και αριθμούνται στο εγκεκριμένο ρυμοτομικό 
σχέδιο της ΝΑ.ΒΙ.ΠΕ. (ΦΕΚ Β' 630/1989). 

Η «Χερσαία Περιοχή της ΝΑ.ΒΙ.ΠΕ.» αποτυπώνεταί: 

(1) στο ανωτέρω εγκεκριμένο ρυμοτομικό σχέδιο, και 

(2) επακριβώς με τα αλφαβητικά στοιχεία και αριθμούς 
Α(=1), Β, Γ, Δ, Ε, Ζ, Η, Θ, I, Κ, Λ, Μ, Ν, Ξ(=23), 24, 25, 26, 27, 28, 
29, 30, 31, 32, 33, 34, 35, 36, 37, 38, 39, Α(=1) στο συνημμένο 
στον παρόντα Κανονισμό από 15.12.2005 τοπογραφικό 
διάγραμμα της μελετητικής εταιρείας ΡΟΓΚΑΝ ΚΑΙ ΣΥ- 
ΝΕΡΓΑΤΕΣ Α.Ε. (Προσάρτημα Α). 

III. «Λιμενικές Εγκαταστάσεις της ΝΑ.ΒΙ.ΠΕ.» 

Ορίζεται η περιοχή της ΝΑ.ΒΙ.ΠΕ. που αποτελείται 

από: 

(α) τη ζώνη του αιγιαλού και της παραλίας, όπως καθο¬ 
ρίσθηκε με την υπ’ αρ. 1049828/4857Π.Ε./Β0010/21.03.2001 
Κοινή Υπουργική Απόφαση των Υπουργών Ανάπτυξης, 
Οικονομικών και Εμπορικής Ναυτιλίας, και όπως αυτή 
(η ζώνη) θα επανακαθορισθεί νόμιμα στο μέλλον λόγω 
των νεώτερων τμημάτων γης που προέκυψαν μετά την 
εκτέλεση των έργων, τα οποία εγκρίθηκαν με την υπ’ 
αρ. 1104762/199458ΠΕ/Β0010/2008.04.2004 απόφαση των 
Υπουργών Οικονομίας και Οικονομικών, συμπεριλαμβα¬ 
νομένων της θαλάσσιας ζώνης πλάτους 500 μ καθώς 
και του εγκεκριμένου αγκυροβολιού, προβλητών, απο¬ 
βάθρων - κρηπιδωμάτων. 

(β) τα Οικοδομικά Τετράγωνα με την αρίθμηση 


8,9,16,16α,17 και 18, που προορίζονται για επιχειρημα¬ 
τική και βιομηχανική χρήση, μετά των επ’ αυτών ευρι¬ 
σκομένων κτιρίων, αποθηκών, συνεργείων επισκευών 
και συντήρησης και άλλων εγκαταστάσεων και μέσων 
εναπόθεσης ή/και αποθήκευσης εμπορευμάτων πάσης 
φύσεως (σιλό κ,λ.π.) και μετά της ενδιαμέσου οδού 7, 

όπως πάντα τα ανωτέρω προβλέπονται, εμφαίνονται 
και αριθμούνται στο εγκεκριμένο ρυμοτομικό σχέδιο 
της ΝΑ.ΒΙ.ΠΕ (ΦΕΚ Β' 630/1989). 

(γ) Ο εξοπλισμός που είναι εγκατεστημένος εντός 
των ανωτέρω (α) και (β) τμημάτων της ΝΑ.ΒΙ.ΠΕ. και 
περιλαμβάνεται στο επενδυτικό πρόγραμμα ανάπτυξης 
ΝΑ.ΒΙ.ΠΕ. Πλατυγιαλίου Αστακού, όπως αυτό εγκρίθηκε 
με την 2568/144/Φ.ΝΑΒΙΠΕ/2006.02.2004 Κοινή Απόφαση 
των Υφυπουργών Ανάπτυξης και Περιβάλλοντος, Χωρο¬ 
ταξίας και Δημοσίων'Εργων (ΦΕΚ Β' 326/2004). 

Η περιοχή των «Λιμενικών Εγκαταστάσεων της ΝΑ.ΒΙ. 
ΠΕ.» αποτυπώνεταί: 

(1) στο ανωτέρω εγκεκριμένο ρυμοτομικό σχέδιο, 

(2) στο συνημμένο στην με αρ. πρωτ. 1104762/199458/ 
Π.Ε./Β0010/2008.04.2004 Κοινή Υπουργική Απόφαση των 
Υπουργών Οικονομίας και Οικονομικών, τοπογραφικό 
διάγραμμα, και 

(3) επακριβώς με τα αλφαβητικά στοιχεία και αριθμούς 
Α(=1), 39, 28, 37, 36, 35, 34, 33, 32, 31, 30, 29, 28, 27, 26, 25, 
24, Ξ(=23), 22, 21, 20, 19, 18, 14, 13, 12, 10, 9, 8, 7, 6, 6', 4', 
3, 2, Α(=1) στο συνημμένο στο παρόντα Κανονισμό από 
15.12.2005 τοπογραφικό διάγραμμα της μελετητικής εται¬ 
ρείας ΡΟΓΚΑΝ ΚΑΙ ΣΥΝΕΡΓΑΤΕΣ Α.Ε. (Προσάρτημα Α). 

IV. «Ελεύθερη Ζώνη της ΝΑ.ΒΙ.ΠΕ.» 

Ορίζεται η περιοχή της ΝΑ.ΒΙ.ΠΕ. που υπήχθη σε ειδικό 
καθεστώς και αποτελεί ειδικό τμήμα του τελωνειακού 
εδάφους της Χώρας, σύμφωνα με τις διατάξεις του π.δ. 
133/1990 (ΦΕΚ Α' 54/1990), όπως αυτό κάθε φορά ισχύει, 
το οποίο παραμένει σε ισχύ και μετά την έναρξη ισχύος 
του ν. 2545/1997 (άρθρο 16 παρ. 2 ν. 2545/1997). 

V. «ΑΣΤΑΚΟΣ ΤΕΡΜΙΝΑΛ Α.Ε.» 

Είναι η ανώνυμη εταιρεία με την πλήρη επωνυμία 
«ΑΣΤΑΚΟΣ ΤΕΡΜΙΝΑΛ ΑΝΩΝΥΜΗ ΕΤΑΙΡΙΑ ΔΙΕΘΝΟΥΣ 
ΕΜΠΟΡΙΟΥ ΚΑΙ ΠΑΡΟΧΗΣ ΥΠΗΡΕΣΙΩΝ» και το διακριτικό 
τίτλο «ΑΣΤΑΚΟΣ ΤΕΡΜΙΝΑΛ Α.Ε.», η οποία συστήθηκε 
νομίμως με την 488/26.07.1999 πράξη της συμβολαιο¬ 
γράφου Αθηνών Αναστασίας Ρόντου-Μονδέλου, έλαβε 
άδεια συστάσεως με την ΕΜ-11144/2006.09.1999 απόφα¬ 
ση της Διεύθυνσης Α.Ε. & Εμπορίου του Τομέα Ανατ. 
Αθήνας της Νομαρχίας Αθηνών (ΦΕΚ 7503/20.09.1999, 
τ.Α.Ε. & ΕΠΕ), όπως νομίμως τροποποιήθηκε έκτοτε, και 
έχει Α.Μ.Α.Ε. 43719/2001ΑΤ/Β/1999/297. Η εταιρεία ΑΣΤΑ¬ 
ΚΟΣ ΤΕΡΜΙΝΑΛ Α.Ε. ορίσθηκε Φορέας ΒΕΠΕ, δυνάμει 
της με αριθμό 2568/144/Φ.ΝΑΒΙΠΕ/2006.02.2004 (ΦΕΚ 
Β' 326/2004) Κοινής Υπουργικής Απόφασης των Υφυ¬ 
πουργού Ανάπτυξης και Περιβάλλοντος, Χωροταξίας 
και Δημοσίων'Εργων, για την υλοποίηση των έργων της 
Σύμβασης Παραχώρησης. 

VI. «Φορέας Διαχείρισης και Διοίκησης ΝΑ.ΒΙ.ΠΕ.» 

Είναι η ανώνυμη εταιρεία με την επωνυμία «Ναυτι¬ 
λιακή Βιομηχανική Περιοχή - Ανώνυμος Εταιρεία» και 
το διακριτικό τίτλο «ΝΑ.ΒΙ.ΠΕ. ΑΕ», η οποία συστήθηκε 
νομίμως με την 617/24.07.1995 πράξη της συμβολαιογρά¬ 
φου Αθηνών Μαρίας Μασούρου-Τσανάκα, έλαβε άδεια 
συστάσεως με την 21978/1995 απόφαση του Νομάρχη 
Αθηνών (ΦΕΚ 5611/28.09.1995, τ.Α.Ε. & ΕΠΕ), όπως νομίμως 
τροποποιήθηκε έκτοτε, και έχει Α.Μ.Α.Ε. 34242/2001ΑΤ/Β/ 

1995/273/2000. Η εταιρεία ΝΑ.ΒΙ.ΠΕ. Α.Ε. ορίσθηκε Φορέ¬ 
ας Διαχείρισης και Διοίκησης ΝΑ.ΒΙ.ΠΕ. με την απόφαση 
του Υφυπουργού Ανάπτυξης 35197/1732/16.12.1999. 

VII. «Εταιρεία Λειτουργίας & Εκμετάλλευσης των Λι¬ 
μενικών Εγκαταστάσεων ΝΑ.ΒΙ.ΠΕ.» 

Είναι η εταιρεία η οποία, για λογαριασμό της πα- 
ραχωρησιούχου εταιρείας ΑΣΤΑΚΟΣ ΤΕΡΜΙΝΑΛ Α.Ε., 
σύμφωνα με την Σύμβαση Παραχώρησης, αναλαμβάνει 
τη λειτουργία και εκμετάλλευση των Λιμενικών Εγκα¬ 
ταστάσεων της ΝΑ.ΒΙ.ΠΕ. 

VIII. «Σύμβαση Ανάπτυξης ή Σύμβαση Παραχώρησης» 

Είναι η από 27 Ιουνίου 1999 Σύμβαση μεταξύ της ΕΤΒΑ 

Α.Ε. και των εταιρειών ΑΣΤΑΚΟΣ ΤΕΡΜΙΝΑΛ Α.Ε. και 
ΝΑ.ΒΙ.ΠΕ. ΑΕ, η οποία εγκρίθηκε με την υπ’ αριθμ. 29850/ 
1430/30.09.1999 απόφαση του Υπουργού Ανάπτυξης, και 
η οποία αποτελεί, κατά τη διάταξη του άρθρου 15 του ν. 
3190/2003, σύμβαση παραχώρησης δημόσιου έργου. 

IX. «Εγκαταστημένες επιχειρήσεις» 

Είναι οι επιχειρήσεις που, υπό τους όρους και προϋ¬ 
ποθέσεις που ορίζονται ακολούθως στον παρόντα Κα¬ 
νονισμό, εγκαθίστανται στη ΝΑ.ΒΙ.ΠΕ. 

Ο Φορέας ΒΕΠΕ και η Εταιρεία Λειτουργίας και Εκ¬ 
μετάλλευσης των Λιμενικών Εγκαταστάσεων ΝΑ.ΒΙ.ΠΕ. 
θεωρούνται εγκατεστημένες επιχειρήσεις. 

X. «Κανονισμός Λειτουργίας Λιμένος ΝΑ.ΒΙ.ΠΕ.» 

Είναι ο Γενικός Κανονισμός του Λιμένα Μεσολογγίου, 

ο οποίος εγκρίθηκε με την 6019/26.09.1985 απόφαση του 
Υπουργού Εμπορικής Ναυτιλίας (ΦΕΚ654/Β/29.10.1985), 
εφαρμόζεται υποχρεωτικώς στο Λιμένα της ΝΑ.ΒΙ.ΠΕ. 
και αποτελεί προσάρτημα του παρόντος Κανονισμού. 

ΚΕΦΑΛΑΙΟ 2 

Προϋποθέσεις, όροι και διαδικασία εγκατάστασης επι¬ 
χειρήσεων στη Χερσαία Περιοχή της ΝΑ.ΒΙ.ΠΕ. 

Αρθρο Ιο 

1.1. Η Χερσαία Περιοχή της ΝΑ.ΒΙ.ΠΕ., όπως ορίζεται 
στον παρόντα Κανονισμό, είναι ο χώρος ο οποίος προ¬ 
ορίζεται να λειτουργήσει ως χώρος υποδοχής κάθε 
είδους επιχειρηματικής, βιομηχανικής ή βιοτεχνικής 
δραστηριότητας που προβλέπεται από τον ν. 2545/1997 
(ΦΕΚ Α' 254/1997) και δεν αποκλείεται από την ΚΥΑ 
133032/2005.09.2003 των Υπουργών ΠΕ.ΧΩ.ΔΕ., Ανάπτυ¬ 
ξης, Εμπορικής Ναυτιλίας και Πολιτισμού με την οποία 
εγκρίθηκαν οι περιβαλλοντικοί όροι για τα έργα και τη 
λειτουργία της ΝΑ.ΒΙ.ΠΕ. Πλατυγιαλίου Αστακού Αιτω¬ 
λοακαρνανίας. 

Ειδικότερα είδη δραστηριοτήτων που προβλέπεται 
κατ' αρχήν να εγκατασταθούν στη ΝΑ.ΒΙ.ΠΕ. αποτε¬ 
λούν: 

• Βιομηχανίες μη μεταλλικών ορυκτών (παραγωγή 
τσιμέντου και ασβέστη και κεραμικών ειδών, ιδίως πυ¬ 
ρίμαχων πλίνθων, οξύμαχων σωλήνων, βαρέων πλίνθων 
δαπέδου και επενδύσεων, καθώς και κεράμων). 

• Μεταλλουργικές βιομηχανίες (εγκαταστάσεις παρα¬ 
γωγής, τήξης, καθαρισμού, εφελκυσμού και έλασης των 
μη σιδηρούχων μετάλλων, εξαιρουμένων των πολύτιμων 
μετάλλων, κοίλανση και κατάτμηση μεγάλων τεμαχίων, 
κατεργασία επιφανειών και επικάλυψη μετάλλων, λεβη¬ 
τοποιία, κατασκευή δεξαμενών και άλλες λαμαρινοκα- 
τασκευές, κατασκευή και συναρμολόγηση αυτοκινήτων 
και κινητήρων αυτοκινήτων). 


• Βιομηχανία τροφίμων (στο σύνολό της - μεταποιη¬ 
τικές μονάδες και μονάδες συσκευασίας, τυποποίησης, 
αποθήκευσης, μεταφοράς και όχι παραγωγής). 

• Κλωστοϋφαντουργία - Βιομηχανία δέρματος, ξύλου 
και χαρτιού (στο σύνολό της - μεταποιητικές μονάδες 
και μονάδες συσκευασίας, τυποποίησης, αποθήκευσης, 
μεταφοράς και όχι παραγωγής). 

• Αλλα έργα (σταθμός καθαρισμού για την επεξεργα¬ 
σία των υγρών αποβλήτων της ΝΑ.ΒΙ.ΠΕ., αποθήκευση 
παλαιοσιδήρων). 

1.2. Στη Χερσαία Περιοχή της ΝΑ.ΒΙ.ΠΕ., πέραν των 
κυρίως επιχειρηματικών, βιομηχανικών ή βιοτεχνικών 
και λοιπών εγκαταστάσεων, επιτρέπεται να περιλαμβά¬ 
νονται και οι χρήσεις, δραστηριότητες, υπηρεσίες και 
εγκαταστάσεις που αναφέρονται στην παρ.1 του άρθρου 
2 του ν. 2545/1997, στις οποίες περιλαμβάνονται: 

α. Οι λοιπές χρήσεις του άρθρου 5 του π.δ. της 
23.02.1987 (ΦΕΚ Δ' 166/1987), υπό την προϋπόθεση ότι 
αποτελούν τμήμα των βιομηχανικών και βιοτεχνικών 
εγκαταστάσεων ή εξυπηρετούν τις ανάγκες των εργα¬ 
ζομένων σε αυτές. 

β. Η κατασκευή κτιρίων για τη στέγαση υπηρεσιακών 
μονάδων δημοσίων υπηρεσιών, ΝΠΔΔ και κοινωφελών 
οργανισμών για την εξυπηρέτηση των επιχειρήσεων και 
των εργαζομένων σε αυτές. 

γ. Η εγκατάσταση επιστημονικών ερευνητικών εργα¬ 
στηρίων και κέντρων τεχνολογικής στήριξης των επι¬ 
χειρήσεων και των εργαζομένων. 

δ. Η κατασκευή δικτύων παροχής υπηρεσιών μέσω 
ηλεκτρονικών συστημάτων και συστημάτων πληροφο- 
ρικής. 

ε. Η εγκατάσταση διαμετακομιστικών κέντρων, απο¬ 
θηκών και σταθμών εμπορευματοκιβωτίων για τη δια¬ 
κίνηση πάσης φύσεως προϊόντων. 

στ. Η ίδρυση εκθεσιακών ή συνεδριακών κέντρων. 

ζ. Η δημιουργία «θερμοκοιτίδων» επιχειρήσεων, δηλαδή 
οργανωμένων χώρων, όπου θα εγκαθίστανται επιχει¬ 
ρήσεις και θα τους παρέχονται υπηρεσίες οργάνωσης, 
λογισμικού, τεχνικής υποστήριξης, σχεδιασμού προϊ¬ 
όντων, τεχνογνωσίας και άλλων υπηρεσιών που είναι 
απαραίτητες για τη λειτουργία της επιχείρησης. 

1.3. Στη Χερσαία Περιοχή της ΝΑ.ΒΙ.ΠΕ. η εγκατάστα¬ 
ση, μετεγκατάσταση και λειτουργία των επιχειρήσεων 
ενεργείται σύμφωνα με τα οριζόμενα στον παρόντα 
Κανονισμό και στις διατάξεις του ν. 2516/1997, και εφαρ¬ 
μόζονται οι περί διαχείρισης και διοίκησης διατάξεις 
του ίδιου νόμου. 

1.4. Απαγορεύεται η εγκατάσταση και λειτουργία 
εντός της ΝΑ.ΒΙ.ΠΕ πρατηρίων λιανικής πώλησης των 
προϊόντων των αναφερομένων στις παραγράφους 1.1 
και 1.2 του παρόντος άρθρου επιχειρήσεων, χωρίς την 
άδεια του Φορέα Διαχείρισης και Διοίκησης ΝΑ.ΒΙ.ΠΕ. 
Επιτρέπεται όμως η ίδρυση και λειτουργία επιχειρήσεων 
λιανικής πώλησης εμπορευμάτων, που προορίζονται για 
την εξυπηρέτηση των επιβατών ή των συναλλασσομέ- 
νων οδηγών ή των πλοίων και των πληρωμάτων και των 
εργαζομένων στις λοιπές επιχειρήσεις και Υπηρεσίες 
που είναι εγκατεστημένες στη ΝΑ.ΒΙ.ΠΕ. 

1.5. Προκειμένου μια επιχείρηση να εγκατασταθεί ή 
μετεγκατασταθεί στη Χερσαία Περιοχή της ΝΑ.ΒΙ.ΠΕ. 
πρέπει να υποβάλλει αίτηση προς τον Φορέα Διαχείρι¬ 
σης και Διοίκησης της ΝΑ.ΒΙ.ΠΕ. 

Στην αίτησή της η ενδιαφερόμενη επιχείρηση θα πρέ¬ 
πει να περιλαμβάνει τα ακόλουθα στοιχεία: 

• απόσπασμα του καταστατικού στο οποίο αναφέρε- 
ται ο σκοπός και το κεφάλαιο της επιχείρησης. 

• το είδος της δραστηριότητας με τον κωδικό ΕΣΥΕ 
που σκοπεύει να αναπτύξει η επιχείρηση στη ΝΑ.ΒΙ. 
ΠΕ. 

• το συνολικό ύψος της επένδυσης αναλυτικά και ανά 
κατηγορία δαπάνης (περιβάλλον χώρος, κτιριακά, ειδι¬ 
κές εγκαταστάσεις, μηχανολογικός εξοπλισμός, λοιπός 
εξοπλισμός) 

• το είδος και τον κατ’ εκτίμηση όγκο των στερεών 
απορριμμάτων της 

• το είδος και το φορτίο ΒΟΟ των υγρών αποβλήτων 
της, που θα αποχετεύονται στο κεντρικό δίκτυο απο¬ 
χέτευσης και που θα πρέπει να είναι συμβατά με τις 
προδιαγραφές της Μονάδας Βιολογικού Καθαρισμού. 

• το είδος και τον κατ’ εκτίμηση όγκο των αερίων 
αποβλήτων της. 

• ανάλυση των προβλεπόμενων εμπορευματικών κι¬ 
νήσεων μέσω του Λιμένα της ΝΑ.ΒΙ.ΠΕ. 

• αναλυτικά στοιχεία για το λογιστικό σύστημα που 
θα εφαρμόζει η εν λόγω επιχείρηση για την κίνηση των 
εμπορευμάτων της και τη μεταποίηση των πρώτων υλών 
που εισέρχονται στις εγκαταστάσεις της και το οποίο 
θα πρέπει να είναι συμβατό με το σύστημα ηλεκτρονι¬ 
κής παρακολούθησης των διακινούμενων στη ΝΑ.ΒΙ.ΠΕ 
εμπορευμάτων της Τελωνειακής Αρχής. 

1.6. Για την αποδοχή ή μη της αίτησης ο Φορέας Δι¬ 
αχείρισης και Διοίκησης ΝΑ.ΒΙ.ΠΕ. αποφαίνεται αιτιο¬ 
λογημένα εντός τριών (3) μηνών από την ημερομηνία 
υποβολής της αίτησης. Η αποδοχή ή μη της αίτησης 
γνωστοποιείται στον ενδιαφερόμενο με έγγραφο. Για 
την αποδοχή της αιτήσεως είναι πιθανή η επιβολή 
προσθέτων ειδικών όρων, εγγυητικών επιστολών ή και 
χρηματικού ποσού, πέραν του τιμήματος του γηπέδου, 
από τον Φορέα Διαχείρισης και Διοίκησης ΝΑ.ΒΙ.ΠΕ. 
προκειμένου να τηρηθούν οι όροι αποδοχής της αι- 
τήσεως. Η διάρκεια των εγγυήσεων καθορίζεται κατά 
περίπτωση. 

1.7. Μετά την ανακοίνωση από τον Φορέα Διαχείρισης 
και Διοίκησης ΝΑ.ΒΙ.ΠΕ. προς την ενδιαφερόμενη επιχεί¬ 
ρηση της απόφασής του, στην οποία περιλαμβάνονται 
και οι τυχόν πρόσθετοι όροι, η τελευταία υποχρεούται 
να προσέλθει για την υπογραφή προσυμφώνου εγκα¬ 
τάστασης αποδεχόμενη πάντοτε τους τεθέντες όρους, 
εντός τριάντα (30) ημερών από την ημέρα παραλαβής 
της απάντησης. Εάν η προθεσμία αυτή παρέλθει χω¬ 
ρίς την υπογραφή του προσυμφώνου με υπαιτιότητα 
της επιχείρησης παύει η ισχύς της αποφάσεως, εκτός 
εάν αυτή παραταθεί με νεότερη απόφαση του Φορέα 
Διαχείρισης και Διοίκησης ΝΑ.ΒΙ.ΠΕ., μετά από αίτηση 
της ενδιαφερόμενης επιχείρησης, στην οποία θα ανα- 
φέρονται οι λόγοι που δικαιολογούν τη μη προσέλευση. 
Μετά από την υπογραφή του προσυμφώνου η επιχείρη¬ 
ση πρέπει να εφοδιασθεί με την κατά νόμο άδεια εγκα- 
ταστάσεως, εφ’ όσον απαιτείται αυτή, και ακολούθως 
δύναται να εγκατασταθεί εντός της ΝΑ.ΒΙ.ΠΕ. 

1.8 Η εγκατάσταση επιχειρήσεων στη Χερσαία Περιοχή 
της ΝΑ.ΒΙ.ΠΕ γίνεται είτε με μεταβίβαση της κυριότη¬ 
τας ή σύσταση ετέρου εμπράγματου δικαιώματος επί 
κτίσματος ή οικοπέδου, είτε με εκμίσθωση ή με άλλη 
ενοχική σχέση, με όρους που θα συμφωνούνται σε κάθε 


περίπτωση μεταξύ του ιδιοκτήτη και της ενδιαφερόμε¬ 
νης να εγκατασταθεί στη ΝΑ.ΒΙ.ΠΕ επιχείρησης μέσα 
στο πλαίσιο του παρόντος Κανονισμού. Οι σχετικές 
συμβάσεις μπορούν να συναφθούν μόνον μετά την υπο¬ 
γραφή του προσυμφώνου εγκατάστασης του άρθρου 1.7 
ανωτέρω και υπό την προϋπόθεση εκδόσεως της κατά 
νόμο άδειας εγκαταστάσεως της επιχείρησης, εφόσον 
αυτή απαιτείται. Οι σχετικές συμβάσεις, εμπράγματες ή 
ενοχικές, καταρτίζονται πάντοτε και επί ποινή ακυρότη¬ 
τας με συμβολαιογραφικό έγγραφο, στο οποίο πρέπει 
οπωσδήποτε να περιλαμβάνονται οι όροι των άρθρων 
1.10 και 1.11 κατωτέρω, ως διαλυτική αίρεση. Οι συμβάσεις 
αυτές πρέπει να γνωστοποιούνται από τους πωλητές 
χωρίς καθυστέρηση προς τον Φορέα Διοίκησης και Δι¬ 
αχείρισης ΝΑ.ΒΙ.ΠΕ. καθώς και στην Εταιρεία Λειτουρ¬ 
γίας και Εκμετάλλευσης των Λιμενικών Εγκαταστάσεων 
ΝΑ.ΒΙ.ΠΕ. Ειδικά οι ενοχικές συμβάσεις παραχώρησης 
της χρήσεως ακινήτων στη Χερσαία Περιοχή της ΝΑ.ΒΙ. 
ΠΕ. δεν επιφέρουν τα αποτελέσματα τους πριν κατατε¬ 
θούν στον Φορέα Διοίκησης και Διαχείρισης της ΝΑ.ΒΙ. 
ΠΕ. και στην Εταιρεία Λειτουργίας και Εκμετάλλευσης 
των Λιμενικών Εγκαταστάσεων ΝΑ.ΒΙ.ΠΕ. 

1.9. Προ της υπογραφής των συμβάσεων του άρθρου 
1.8 του παρόντος και επί ποινή ακυρότητας αυτών, θα 
υπογράφεται σύμβαση μεταξύ Φορέα Διαχείρισης και 
Διοίκησης ΝΑ.ΒΙ.ΠΕ. και εγκαθιστάμενης επιχείρησης, 
στην οποία πρέπει υποχρεωτικά να περιέχονται (α) οι 
γενικοί όροι που αφορούν κάθε εγκατεστημένη επιχεί¬ 
ρηση στη Χερσαία Περιοχή της ΝΑ.ΒΙ.ΠΕ. και καθορίζο¬ 
νται με απόφαση του Φορέα Διαχείρισης και Διοίκησης 
ΝΑ.ΒΙ.ΠΕ., (β) οι τυχόν ειδικοί όροι που είναι συνυφασμέ- 
νοι με τη φύση της δραστηριότητας της εγκαθιστάμενης 
επιχείρησης και συμφωνούνται κατά περίπτωση με το 
Φορέα Διαχείρισης και Διοίκησης ΝΑ.ΒΙ.ΠΕ., (γ) οι συνέ¬ 
πειες της μη ολοκλήρωσης της επένδυσης κατά τα προ- 
βλεπόμενα στα άρθρα 1.10 και 1.11 κατωτέρω, (δ) ο όρος 
ότι απαγορεύεται ρητώς η υπομίσθωση, μεταπώληση ή 
καθ’ οιονδήποτε άλλο τρόπο παραχώρηση της χρήσης 
του κτίσματος ή οικοπέδου, καθώς και η μεταβολή του 
αντικειμένου της δραστηριότητας της εγκαθισταμένης 
επιχείρησης χωρίς προηγούμενη σύμφωνη γνώμη του 
Φορέα Διαχείρισης και Διοίκησης ΝΑ.ΒΙ.ΠΕ. και ενημέ¬ 
ρωση της Εταιρείας Λειτουργίας και Εκμετάλλευσης 
των Λιμενικών Εγκαταστάσεων ΝΑ.ΒΙ.ΠΕ., και (ε) ρητή 
και ανεπιφύλακτη δήλωση της εγκαθιστάμενης επιχεί¬ 
ρησης ότι αποδέχεται την εφαρμογή των διατάξεων του 
ν. 2545/1997 και την υπαγωγή της στις διατάξεις αυτές, 
στις κατ’ εξουσιοδότηση αυτών εκδιδόμενες πράξεις, 
στον παρόντα Κανονισμό Λειτουργίας της ΝΑ.ΒΙ.ΠΕ., 
καθώς και στις αποφάσεις των αρμοδίων οργάνων του 
Φορέα Διοίκησης και Διαχείρισης ΝΑ.ΒΙ.ΠΕ. Ειδικότερα 
στη σύμβαση μεταξύ Φορέα Διαχείρισης και Διοίκη¬ 
σης ΝΑ.ΒΙ.ΠΕ. και της προς εγκατάσταση επιχείρησης 
μπορεί να προβλέπεται η έκδοση και παράδοση στον 
Φορέα Διαχείρισης και Διοίκησης ΝΑ.ΒΙ.ΠΕ. εγγυητικής 
επιστολής, ιδιαίτερα για το χρονικό διάστημα μέχρι 
την ολοκλήρωση της συμφωνηθείσας εγκατάστασης, 
προς τήρηση του χρονοδιαγράμματος και των όρων 
αυτής, καθώς και ο καθορισμός ποινικής ρήτρας για 
την τήρηση των συμφωνηθέντων όρων εγκατάστασης 
και λειτουργίας. 

Οι όροι αυτοί ισχύουν και για τους καθολικούς και ειδι¬ 
κούς διαδόχους των αρχικών ιδιοκτητών ή μισθωτών. 

1.10. Ο αγοραστής ή μισθωτής οικοπέδου στη Χερσαία 
Περιοχή της ΝΑ.ΒΙ.ΠΕ. οφείλει, εντός χρονικού διαστή¬ 
ματος τριών (3) ετών από την ημερομηνία αγοράς ή 
μίσθωσης αυτού, να ολοκληρώσει την επένδυση για 
την οποία έγινε η αγορά ή η μίσθωση του οικοπέδου. 
Κατ’ εξαίρεση, κατά την αποδοχή της αίτησης εγκα¬ 
τάστασης, το διάστημα των τριών (3) ετών μπορεί να 
παρατείνεται, σε περίπτωση πραγματοποίησης μεγάλου 
μεγέθους επενδύσεων, με ειδική αιτιολογημένη από¬ 
φαση του Φορέα Διαχείρισης και Διοίκησης ΝΑ.ΒΙ.ΠΕ., 
σε καμία όμως περίπτωση το διάστημα αυτό δεν θα 
ξεπερνά τα πέντε (5) έτη. Σε περίπτωση που η επένδυ¬ 
ση δεν πραγματοποιηθεί μέσα στο προαναφερόμενο 
χρονικό διάστημα, ο επενδυτής δύναται να ζητήσει από 
τον Φορέα Διαχείρισης και Διοίκησης της ΝΑ.ΒΙ.ΠΕ. πα¬ 
ράταση για την υλοποίηση της επένδυσης του έως ένα 
(1) επί πλέον έτος. 

1.11. Αν και στο χρονικό αυτό διάστημα ο επενδυτής 
δεν ολοκληρώσει την επένδυση, τότε: 

• εφόσον εντός του οικοπέδου δεν έχουν γίνει πάγιες 
οικοδομικές εργασίες, αυτοδικαίως η κυριότητα, η νομή 
και η κατοχή του οικοπέδου επανέρχονται στον πωλητή 
και αυτός οφείλει να καταβάλλει στον επενδυτή ατόκως 
το εξήντα τοις εκατό (60%) του καταβληθέντος από τον 
επενδυτή έως εκείνη την χρονική στιγμή τιμήματος, του 
υπολοίπου σαράντα τοις εκατό (40%) αποτελούντος 
συμφωνημένη ποινική ρήτρα. Σε περίπτωση μίσθωσης, 
αυτή λύεται άμεσα και καταπίπτει υπέρ του εκμισθωτού 
η τυχόν καταβληθείσα για τη μίσθωση εγγύηση. 

• εφόσον εντός του οικοπέδου έχουν γίνει πάγιες 
οικοδομικές εργασίες, αυτές εκτιμούνται από τον Φο¬ 
ρέα Διαχείρισης και Διοίκησης ΝΑ.ΒΙ.ΠΕ., λαμβάνοντας 
υπόψη και το αντίστοιχο κόστος κατασκευής που πε- 
ριείχετο στην αίτηση του επενδυτή του άρθρου 1.5 του 
παρόντος. Στην συνέχεια οικόπεδο και πάγια εντός αυ¬ 
τού εκτίθενται σε ανοικτή πλειοδοτική δημοπρασία, που 
διενεργείται από τον Φορέα Διαχείρισης και Διοίκησης 
ΝΑ.ΒΙ.ΠΕ., με την άνευ όρων συνηγορία του επενδυτή 
και με τιμή εκκίνησης την αξία αγοράς του οικοπέδου 
κατά το χρόνο της αναγκαστικής εκποίησης πλέον το 
πενήντα τοις εκατό (50%) της αξίας των παγίων (ή 
μόνο το 50% της αξίας των παγίων εφ’ όσον υπάρχει 
μίσθωση του οικοπέδου), όπως αυτά εκτιμήθηκαν από 
τον Φορέα Διαχείρισης και Διοίκησης ΝΑ.ΒΙ.ΠΕ. Από τον 
πλειστηριασμό ο Φορέας Διαχείρισης και Διοίκησης 
ΝΑ.ΒΙ.ΠΕ αποδίδει στον επενδυτή ατόκως το εξήντα 
τοις εκατό (60%) της αξίας του οικοπέδου, το οποίο 
αυτός έχει καταβάλει έως εκείνη την χρονική στιγμή 
(εάν υπάρχει διακανονισμός στην καταβολή της συνο¬ 
λικής αξίας του οικοπέδου), και το πενήντα τοις εκατό 
(50%) της αξίας των παγίων, όπως προεκτιμήθηκαν, 
και παρακρατεί το επί πλέον ποσόν. Στην περίπτωση 
μίσθωσης του γηπέδου αποδίδεται στον επενδυτή μόνο 
το προαναφερόμενο ποσοστό της αξίας των παγίων. Η 
δημοπρασία επαναλαμβάνεται έως την επίτευξη απο¬ 
τελέσματος. Τα έξοδα των δημοπρασιών (δημοσιεύσεις 
κλπ) βαρύνουν τον επενδυτή και παρακρατούνται από 
τον πλειστηριασμό σε βάρος του. 

1.12. Απαγορεύεται ρητώς η υπομίσθωση, μεταπώληση 
ή καθ’ οιονδήποτε άλλο τρόπο παραχώρηση της χρή¬ 
σης χώρων της Χερσαίας Περιοχής ΝΑ.ΒΙ.ΠΕ., χωρίς 
προηγούμενη σύμφωνη γνώμη του Φορέα Διαχείρισης 
και Διοίκησης ΝΑ.ΒΙ.ΠΕ. και ενημέρωση της Εταιρείας 


Λειτουργίας και Εκμετάλλευσης των Λιμενικών Εγκα¬ 
ταστάσεων ΝΑ.ΒΙ.ΠΕ. Σε κάθε περίπτωση, μεταπώληση 
του γηπέδου και των εγκαταστάσεών του επιτρέπεται 
μόνο μετά την πάροδο μίας 5-ετίας τουλάχιστον από 
την ολοκλήρωση της επένδυσης και υπό την προϋπό¬ 
θεση της τήρησης των όρων εγκατάστασης από τη 
νέα επιχείρηση. 

1.13. Η κατά το άρθρο 1.6 ανωτέρω παροχή από το 
Φορέα Διαχείρισης και Διοίκησης ΝΑ.ΒΙ.ΠΕ. αδείας εγκα- 
ταστάσεως στη ΝΑ.ΒΙ.ΠΕ, δεν συνεπάγεται την εξαίρεση 
των εγκαθισταμένων επιχειρήσεων από την υποχρέωση 
εφοδιασμού τους με όλες γενικά τις απαιτούμενες από 
την ισχύουσα εκάστοτε νομοθεσία άδειες, ιδίως αυτές 
που αφορούν την ανοικοδόμηση των κτιρίων και την 
εγκατάσταση και λειτουργία τους εντός της ΝΑ.ΒΙ.ΠΕ. 
Την ευθύνη της έκδοσης κάθε είδους αδείας ενόψει 
της εγκατάστασης στη ΝΑ.ΒΙ.ΠΕ φέρει η μέλλουσα να 
εγκατασταθεί επιχείρηση. 

1.14. Υπό όλες τις εκδοχές, ο προτιθέμενος να εγκατα¬ 
σταθεί στη ΝΑ.ΒΙ.ΠΕ θα προσκομίζει στο Φορέα Διαχεί¬ 
ρισης και Διοίκησης ΝΑ.ΒΙ.ΠΕ. κάθε πολεοδομική ή κατά 
νόμο απαιτούμενη άδεια, καθώς και έγκριση περιβαλ¬ 
λοντικών επιπτώσεων της δραστηριότητας που προτί- 
θεται να ασκήσει, εφόσον απαιτείται από το νόμο, και 
δεσμεύεται ότι θα τηρεί την ΚΥΑ 133032/2005.09.2003 
των Υπουργών ΠΕ.ΧΩ.ΔΕ., Ανάπτυξης, Εμπορικής Ναυ¬ 
τιλίας και Πολιτισμού «έγκριση περιβαλλοντικών όρων 
για τα έργα της ΝΑ.ΒΙ.ΠΕ. Πλατυγιαλίου Αστακού», όπως 
εκάστοτε ισχύει, καθώς και κάθε όρο της νομοθεσίας 
περί προστασίας περιβάλλοντος. 

1.15. Η υποχρέωση τήρησης των διατάξεων προστασί¬ 
ας περιβάλλοντος, της πολεοδομικής νομοθεσίας κλπ 
κατά τα ως άνω, δεν δημιουργεί ευθύνη για το Φορέα 
Διαχείρισης και Διοίκησης ΝΑ.ΒΙ.ΠΕ. Παραβάσεις της 
περιβαλλοντικής νομοθεσίας από τον εγκαθιστάμενο 
δίδουν δικαίωμα καταγγελίας της σύμβασής του ή δι¬ 
άλυσης της κάθε είδους συμβατικής σχέσης με αυτόν, 
με ευθύνη του παραβαίνοντος αυτές. 

Ειδικά προβλέπεται ότι τυχόν παραβάσεις της περι¬ 
βαλλοντικής, πολεοδομικής κλπ νομοθεσίας από εγκα¬ 
τεστημένη επιχείρηση στη ΝΑ.ΒΙ.ΠΕ., οι οποίες επιφέ¬ 
ρουν δικαίωμα αποζημίωσης υπέρ τρίτων οι οποίοι 
υπέστησαν βλάβη, δημιουργούν ευθύνη αποκλειστικά 
του παραβάτη. 

Άρθρο 2ο 

2.1. Η μεταβολή του αντικειμένου της δραστηριότητας 
σύμφωνα με το εγκεκριμένο επιχειρηματικό σχέδιο των 
εγκατεστημένων επιχειρήσεων στην περιοχή της ΝΑ.ΒΙ. 
ΠΕ, καθώς και η μεταβίβαση προς τρίτον οποιουδήποτε 
εμπράγματου ή ενοχικού δικαιώματος, δεν επιτρέπεται 
στις εγκατεστημένες επιχειρήσεις, χωρίς την προηγού¬ 
μενη έγγραφη συγκατάθεση του Φορέα Διαχείρισης 
και Διοίκησης ΝΑ.ΒΙ.ΠΕ. μετά από μη δεσμευτική γνώ¬ 
μη της Εταιρείας Λειτουργίας και Εκμετάλλευσης των 
Λιμενικών Εγκαταστάσεων ΝΑ.ΒΙ.ΠΕ. Το αίτημα για τη 
μεταβολή θα πρέπει να συνοδεύεται από αιτιολογημέ¬ 
νη έκθεση από την οποία να προκύπτει η ανάγκη για 
μια τέτοια μεταβολή. Το ίδιο ισχύει και για όλους τους 
καθολικούς και ειδικούς διαδόχους των αρχικών ιδιο¬ 
κτητών και κατόχων. Επίσης απαγορεύεται η αύξηση 
της συνολικής ισχύος μιας εγκατεστημένης επιχείρησης 
στη ΝΑ.ΒΙ.ΠΕ., χωρίς την σύμφωνη γνώμη του Φορέα 

Διοίκησης και Διαχείρισης ΝΑ.ΒΙ.ΠΕ., διότι ενδέχεται 
να παραβιάζονται οι όροι εγκατάστασης στη ΝΑ.ΒΙ.ΠΕ. 
της επιχείρησης. 

2.2. Εάν η επιχείρηση παυσει τη λειτουργία της ή με¬ 
ταβάλλει το αντικείμενο της δραστηριότητάς της χωρίς 
την έγκριση του Φορέα Διαχείρισης και Διοίκησης ΝΑ.ΒΙ. 
ΠΕ., ο τελευταίος μπορεί να καταγγείλει μονομερώς τη 
συναφθείσα σύμβαση του άρθρου 1.9 του παρόντος και 
συνακόλουθα τη σύμβαση του άρθρου 1.8 του παρόντος, 
με υπαιτιότητα της εγκατεστημένης επιχείρησης. 

2.3. Καταγγελία της σχετικής σύμβασης με υπαιτιότη¬ 
τα της εγκατεστημένης επιχείρησης είναι δυνατή και 
για κάθε άλλο λόγο προβλεπόμενο ειδικά στον παρόντα 
Κανονισμό Λειτουργίας ή το νόμο. 

ΚΕΦΑΛΑΙΟ 3 

Υποχρεώσεις των εγκατεστημένων επιχειρήσεων 
Αρθρο 3ο 

3.1. Οι εγκατεστημένες επιχειρήσεις οφείλουν να συμ¬ 
μορφώνονται με τις διατάξεις του ν. 2545/1997 «Βιομη¬ 
χανικές και Επιχειρηματικές Περιοχές και άλλες δια¬ 
τάξεις», καθώς και με τις μελλοντικές τροποποιήσεις ή 
συμπληρώσεις αυτού. Το ίδιο ισχύει για την εκάστοτε 
ισχύουσα νομοθεσία περί προστασίας περιβάλλοντος 
και την πολεοδομική νομοθεσία. 

3.2. Οι εγκατεστημένες επιχειρήσεις υποχρεούνται να 
διατηρούν για λόγους καλαισθησίας σε καλή κατάσταση 
τα ακίνητα ή /και τα κτίρια που ανήκουν σε αυτές, ή τα 
οποία δικαιούνται να χρησιμοποιούν δυνάμει συμβάσεως 
και να διατηρούν τους ασκεπείς χώρους καταλλήλως 
εξωραϊσμένους. 

Κάθε κτιριακή κατασκευή μέσα στη ΝΑ.ΒΙ.ΠΕ. πρέπει 
να πληρεί όλες τις προϋποθέσεις και τους όρους κα¬ 
τασκευής και ασφαλείας της ισχύουσας πολεοδομικής 
και λοιπής νομοθεσίας. 

Οι όροι δομήσεως στη ΝΑ.ΒΙ.ΠΕ. καθορίζονται από το 
Πολεοδομικό Διάταγμα της 15.09.1989 (ΦΕΚ Δ' 630/1989), 
όπως εκάστοτε ισχύει, καθώς και από την εν γένει εκά¬ 
στοτε ισχύουσα πολεοδομική νομοθεσία και γίνονται 
αποδεκτοί από τους ιδιοκτήτες ή με οποιονδήποτε άλλο 
νόμιμο τρόπο χρήστες των γηπέδων. 

3.3. Κάθε επιχείρηση της οποίας τα βιομηχανικά από¬ 
βλητα απαιτούν είδος καθαρισμού διαφορετικό από το 
βιολογικό, πρέπει να αντιμετωπίζει την ανάγκη αυτή με 
τα δικά της μέσα και με βάση τις ισχύουσες διατάξεις. 
Στην περίπτωση κατά την οποία κρίνεται από τον Φορέα 
Διαχείρισης και Διοίκησης ΝΑ.ΒΙ.ΠΕ. ότι η προβλεπόμενη 
όχληση που προκαλείται από κάποια βιομηχανία είναι 
υπερβολική ή στην περίπτωση που μετά την έναρξη 
της λειτουργίας προκύψουν προβλήματα υπερβολικής 
οχλήσεως, ο Φορέας Διαχείρισης και Διοίκησης ΝΑ.ΒΙ. 
ΠΕ. μπορεί να επιβάλλει τη λήψη μέτρων, με έξοδα της 
επιχείρησης για την άρση των οχλήσεων αυτών. 

3.4. Κάθε επιχείρηση εντός της Χερσαίας Περιοχής 
ΝΑ.ΒΙ.ΠΕ. υποχρεούται να συγκεντρώνει τα οικιακά και 
βιομηχανικά απορρίμματα εντός κατάλληλων δοχεί¬ 
ων, η θέση των οποίων θα καθορισθεί από τον Φο¬ 
ρέα Διοίκησης και Διαχείρισης ΝΑ.ΒΙ.ΠΕ. προκειμένου 
να καθίσταται δυνατή και ευχερής η συλλογή αυτών 
από τις υπηρεσίες αποκομιδής απορριμμάτων. Όσον 
αφορά στην περίπτωση υπάρξεως μεγάλου όγκου και 
ιδιαίτερα οχληρών εκ της φύσεώς τους βιομηχανικών 
απορριμμάτων, η επιχείρηση οφείλει να μεριμνά με δικά 


της έξοδα για την αποκομιδή τους συμμορφούμενη με 
τις υποδείξεις του Φορέα Διοίκησης και Διαχείρισης 
ΝΑ.ΒΙ.ΠΕ. και επιβαρυνόμενη πιθανά με πρόσθετα τέλη 
αποκομιδής αυτών. 

Οι επιχειρήσεις υποχρεούνται στην ακριβή τήρηση 
των εκάστοτε ισχυόντων υγειονομικών κανονισμών των 
αρμοδίων υγειονομικών αρχών και στη συμμόρφωση 
προς τις υποδείξεις αυτών. 

3.5. Κάθε επιχείρηση υποχρεούται με δικά της μέσα 
να διοχετεύει τα λύματα και τα βιομηχανικά απόβλη¬ 
τα αυτής στον αγωγό που διέρχεται από το οικόπεδό 
της, τηρουμένων των εν ισχύ υγειονομικών και λοιπών 
κανονισμών. 

3.6. Η περίφραξη των οικοπέδων που προορίζονται για 
ιδία χρήση από τις εγκατεστημένες επιχειρήσεις είναι 
υποχρεωτική και γίνεται με δαπάνες τους, σύμφωνα με 
τα σχέδια και τις προδιαγραφές που εγκρίνονται από 
τον Φορέα Διαχείρισης και Διοίκησης ΝΑ.ΒΙ.ΠΕ. Απα¬ 
γορεύεται απολύτως σε οποιαδήποτε εγκαταστημένη 
στη ΝΑ.ΒΙ.ΠΕ. επιχείρηση, ιδιοκτήτη ακινήτου ή τρίτο, να 
καταλαμβάνει ή να περιφράσσει, μόνιμα ή προσωρινά, 
δρόμους, πεζοδρόμια, κοινόχρηστους ή κοινόκτητους 
χώρους. 

3.7. Απαγορεύεται απολύτως η τοποθέτηση αντικει¬ 
μένων, πρώτων και βοηθητικών υλών, μηχανημάτων ή 
άλλων εγκαταστάσεων, στα πεζοδρόμια, στους δρόμους 
ή στις πλατείες, που δημιουργούν κακή εικόνα, προβλή¬ 
ματα ασφαλείας ή εμποδίζουν τη διέλευση των πεζών 
και οχημάτων. 

3.8. Απαγορεύεται απολύτως σε κάθε εγκατεστημέ¬ 
νη επιχείρηση η ανόρυξη φρεάτων για την προμήθεια 
νερού ή η εκσκαφή απορροφητικών βόθρων χωρίς την 
έγγραφη άδεια του Φορέα Διαχείρισης και Διοίκησης 
ΝΑ.ΒΙ.ΠΕ. Ειδικές κατασκευές για την προεπεξεργασία 
αποβλήτων, που τυχόν απαιτούνται από την παραγωγι¬ 
κή δραστηριότητα της επιχείρησης, επιτρέπονται μόνο 
μετά από έγκριση της μελέτης, των σχεδίων και των 
προδιαγραφών της κατασκευής τους από τον Φορέα 
Διαχείρισης και Διοίκησης ΝΑ.ΒΙ.ΠΕ., ο οποίος έχει την 
δυνατότητα να επιβάλλει την κατασκευή αυτού του εί¬ 
δους εγκαταστάσεων σε επιχειρήσεις, εφόσον κρίνεται 
σκόπιμο για την προστασία του περιβάλλοντος. 

3.9. Επιτρέπεται η στάθμευση οχημάτων μόνο στους 
ειδικά διαμορφωμένους χώρους σταθμεύσεως. Δεν 
επιτρέπεται η εγκατάλειψη παλαιών οχημάτων στους 
δρόμους και τους κοινόχρηστους χώρους της ΝΑ.ΒΙ.ΠΕ. 
όπως επίσης και μόνιμη στάθμευση σε αυτούς τους χώ¬ 
ρους. Η προσωρινή στάθμευση για φόρτωση και εκφόρ- 
τωση, όπως επίσης η στάθμευση οχημάτων θα γίνεται 
με βάση τη σήμανση των δρόμων και των λοιπών χώρων, 
σύμφωνα με τους όρους του παρόντος Κανονισμού. Η 
φόρτωση και εκφόρτωση προϊόντων ή πρώτων υλών, 
η μεταφορά υλικών κλπ, πρέπει να διενεργείται κατά 
τρόπο που θα διασφαλίζει την καθαριότητα των κοινο¬ 
χρήστων και κοινοκτήτων υπαίθριων, ημιυπαίθριων και 
κλειστών χώρων και δεν θα δημιουργεί οποιοσδήποτε 
φύσεως οχλήσεις ή προβλήματα στη λειτουργία των 
άλλων επιχειρήσεων. 

Με απόφαση του Φορέα Διαχείρισης και Διοίκησης 
ΝΑ.ΒΙ.ΠΕ. μπορεί να καθορίζεται ημερήσιο ωράριο, κατά 
το οποίο θα επιτρέπεται στις εγκατεστημένες επιχει¬ 
ρήσεις να διενεργούν μεταφορές, φορτοεκφορτώσεις 
κλπ. 

3.10. Δεν επιτρέπεται η εγκατάλειψη ζώων στη ΝΑ.ΒΙ. 
ΠΕ. από τους ιδιοκτήτες τους. Σε περίπτωση εγκατά¬ 
λειψης των ζώων θα εφαρμόζονται οι περί αδέσποτων 
ζώων νομικές διατάξεις. 

3.11. Η συντήρηση των χώρων πρασίνου και των λοιπών 
χώρων εξωραϊσμού της Βιομηχανικής Περιοχής είναι 
υποχρεωτική για το σύνολο των εγκατεστημένων σ’ 
αυτήν επιχειρήσεων. Εξάλλου δεν επιτρέπεται η χρήση 
των κοινοχρήστων και κοινοκτήτων χώρων για άλλες 
χρήσεις, πλην των ρητώς αναφερόμενων στον παρόντα 
Κανονισμό (κυκλοφορία πεζών και οχημάτων, στάθμευση 
οχημάτων, χώροι πρασίνου, ειδικές εγκαταστάσεις). 

3.12. Οι επιχειρήσεις πρέπει να καταβάλλουν κάθε δυ¬ 
νατή επιμέλεια για να αποφεύγεται η πρόκληση ζημίας 
στο οδικό δίκτυο της ΝΑ.ΒΙ.ΠΕ. και οφείλουν να κατα¬ 
βάλλουν στον Φορέα Διαχείρισης και Διοίκησης ΝΑ.ΒΙ. 
ΠΕ. αποζημίωση για κάθε ζημία που προξένησαν από 
αμέλεια στα δίκτυα (οδοί, χώροι στάθμευσης, χώροι 
πρασίνου, υπόνομοι, καλώδια ηλεκτροδότησης, τηλε- 
φωνοδότησης κλπ). Επίσης οφείλουν να αποζημιώνουν 
τον εκάστοτε δικαιούχο και για οποιαδήποτε άλλη ζημιά 
τυχόν προκαλέσουν σε περιουσιακά στοιχεία αυτού. 

3.13. Η ασφάλιση των κτιριακών εγκαταστάσεων κατά 
κινδύνων πυράς, πλημμύρας, εκρήξεων κλπ. είναι υπο¬ 
χρεωτική. Η σχετική δαπάνη βαρύνει τους ιδιοκτήτες 
ή μισθωτές των χώρων. Τα ασφαλιστήρια συμβόλαια 
γνωστοποιούνται από τις εγκατεστημένες επιχειρήσεις 
στον Φορέα Διοίκησης και Διαχείρισης ΝΑ.ΒΙ.ΠΕ. μόνον 
ως προς τους καλυπτόμενους από αυτά κινδύνους. 

3.14. Κάθε επιχείρηση εγκατεστημένη στην Χερσαία 
Περιοχή ΝΑ.ΒΙ.ΠΕ. οφείλει να καταβάλλει στον Φορέα 
Διαχείρισης και Διοίκησης ΝΑ.ΒΙ.ΠΕ. το ποσοστό συμ¬ 
μετοχής στις κοινόχρηστες δαπάνες του άρθρου 7.2 
που της αναλογεί καθώς και το ποσοστό αναλογικής 
συμμετοχής της στην αμοιβή του Φορέα Διαχείρισης και 
Διοίκησης ΝΑ.ΒΙ.ΠΕ. για την προσφορά των υπηρεσιών 
του και τη διαχείριση που πραγματοποιεί σύμφωνα με 
τους όρους του παρόντος. 

3.15. Τυχόν παράβαση οποιοσδήποτε από τις παρα¬ 
πάνω διατάξεις παρέχει το δικαίωμα στο Φορέα Δια¬ 
χείρισης και Διοίκησης ΝΑ.ΒΙ.ΠΕ. να καταγγείλει την 
παράβαση στις αρμόδιες αρχές και να καλέσει τον πα¬ 
ραβάτη να θεραπεύσει την παράβαση, άλλως, σε περί¬ 
πτωση μη συμμορφώσεως αυτού, να προβεί ο ίδιος ο 
Φορέας Διαχείρισης και Διοίκησης ΝΑ.ΒΙ.ΠΕ. είτε στη 
θεραπεία της παραβάσεως με δαπάνες του παραβάτη, 
είτε στην επιβολή του μέτρου της προσωρινής διακοπής 
της λειτουργίας της επιχειρήσεως του παραβάτη μέχρι 
συμμορφώσεως αυτού. 

3.16. Με την εγκατάσταση μιας επιχείρησης στην πε¬ 
ριοχή της ΝΑ.ΒΙ.ΠΕ τεκμαίρεται η παροχή εντολής και 
πληρεξουσιότητας στον Φορέα Διαχείρισης και Διοίκη¬ 
σης ΝΑ.ΒΙ.ΠΕ. να αποφασίζει, κατά την απόλυτη κρίση 
του και με σκοπό την καλύτερη λειτουργική εκμετάλ¬ 
λευση της περιοχής από όλες τις εγκατεστημένες επι¬ 
χειρήσεις, για τη βελτίωση των περιβαλλοντικών όρων 
και την αναβάθμιση της αισθητικής του περιβάλλοντος 
χώρου, καθώς και για την ανάγκη τροποποίησης του 
ρυμοτομικού σχεδίου και των χρήσεων γης και να προ¬ 
βαίνει σε κάθε απαιτούμενη προς τούτο ενέργεια προς 
τις αρμόδιες αρχές, υπό την προϋπόθεση ότι δεν θίγεται 
η άσκηση της επιχειρηματικής της δραστηριότητας και 
δεν θα αναιρείται κατά τρόπο ουσιώδη και ιδιαίτερα 
επαχθή η χρήση του ακινήτου που της έχει μεταβιβα- 
σθεί, εκμισθωθεί κλπ. εντός της ΝΑ.ΒΙ.ΠΕ. 


ΚΕΦΑΛΑΙΟ 4 

Διοίκηση και Διαχείριση της ΝΑΒΙΠΕ 
Άρθρο 4ο 

4.1. Η διοίκηση και διαχείριση της ΝΑ.ΒΙ.ΠΕ. περιλαμβά¬ 
νει κάθε είδους πράξη που αποσκοπεί στην εκπλήρωση 
του σκοπού της, στην ανάπτυξη της και στην εύρυθμη 
λειτουργία της, ιδίως δε στη συντήρηση, λειτουργία 
και αξιοποίηση των κοινοχρήστων χωρών και οικοδο¬ 
μημάτων, την ανάληψη πρωτοβουλιών για την βελτίωση 
και ανάπτυξη της υποδομής της Χερσαίας Περιοχής 
της ΝΑ.ΒΙ.ΠΕ. και στην ανάπτυξη νέων υπηρεσιών και 
πρωτοβουλιών, λαμβάνοντας πάντοτε υπ’ όψιν και την 
εύρυθμη και απρόσκοπτη λειτουργία των Λιμενικών 
Εγκαταστάσεων ΝΑ.ΒΙ.ΠΕ. 

4.2. Η αρμοδιότητα του Φορέα Διαχείρισης και Δι¬ 
οίκησης ΝΑ.ΒΙ.ΠΕ. περιορίζεται στην Χερσαία Περιοχή 
της ΝΑ.ΒΙ.ΠΕ. δεδομένου ότι η λειτουργία και εκμετάλ¬ 
λευση των Λιμενικών Εγκαταστάσεων ΝΑ.ΒΙ.ΠΕ. έχουν 
παραχωρηθεί με τη Σύμβαση Παραχώρησης μεταξύ της 
ΕΤΒΑ Α.Ε. και των εταιρειών Αστακός Τέρμιναλ Α.Ε. και 
ΝΑ.ΒΙ.ΠΕ. ΑΕ, στην παραχωρησιούχο εταιρεία Αστακός 
Τέρμιναλ Α.Ε., την δε παραχώρηση αυτή έχει αποδεχθεί 
με την ανωτέρω σύμβαση και ο Φορέας Διαχείρισης και 
Διοίκησης, εταιρεία ΝΑ.ΒΙ.ΠΕ. Α.Ε. 

4.3. Φορέας Διαχείρισης και Διοίκησης ΝΑ.ΒΙ.ΠΕ. έχει 
ορισθεί η εταιρεία ΝΑ.ΒΙ.ΠΕ. Α.Ε. δυνάμει της υπ’αριθ. 
35197/1732/16.12.1999 απόφασης του Υφυπουργού Ανά¬ 
πτυξης. 

Η ΑΣΤΑΚΟΣ ΤΕΡΜΙΝΑΛ Α.Ε., ως Φορέας ΒΕΠΕ, σε 
συμμόρφωση προς τη διάταξη του άρθρου 11 παρ. 3 
του ν. 2545/1997, έχει υποχρέωση, με την έκδοση της 
διαπιστωτικής απόφασης της παρ.3 του άρθρου 9 του 
ν. 2545/1997, να μεταβιβάσει στην εταιρεία ΝΑ.ΒΙ.ΠΕ. Α.Ε., 
τη διοίκηση και διαχείριση των υποδομών που βρίσκο¬ 
νται εντός της Χερσαίας Περιοχής της ΝΑ.ΒΙ.ΠΕ. 

Η σύμβαση, είναι άνευ ανταλλάγματος και εγκρίνε- 
ται με την άνω διαπιστωτική απόφαση. Με τη σύμβαση 
ρυθμίζονται συμπληρωματικά οι σχέσεις της ΑΣΤΑΚΟΣ 
ΤΕΡΜΙΝΑΛ Α.Ε. με την εταιρεία ΝΑ.ΒΙ.ΠΕ. Α.Ε., μεταβιβά¬ 
ζονται τυχόν δικαιώματα και υποχρεώσεις που εντάσ¬ 
σονται στα πλαίσια της διοίκησης και διαχείρισης των 
υποδομών της Χερσαίας Περιοχής της ΝΑ.ΒΙ.ΠΕ. και 
ρυθμίζεται και κάθε άλλο συναφές θέμα. 

4.4. Η λειτουργία και εκμετάλλευση των Λιμενικών 
Εγκαταστάσεων της ΝΑ.ΒΙ.ΠΕ., όπως αυτές ορίζονται 
στον παρόντα Κανονισμό, αποτελεί το αντάλλαγμα της 
Σύμβασης Παραχώρησης και ασκείται για λογαριασμό 
της παραχωρησιούχου εταιρείας Αστακός Τέρμιναλ Α.Ε. 
από την Εταιρεία Λειτουργίας και Εκμετάλλευσης των 
Λιμενικών Εγκαταστάσεων της ΝΑ.ΒΙ.ΠΕ. 

Άρθρο 5ο 

5.1. Στο μετοχικό κεφάλαιο του Φορέα Διαχείρισης 
και Διοίκησης ΝΑ.ΒΙ.ΠΕ. συμμετέχουν υποχρεωτικά οι 
ιδιοκτήτες γης στη ΝΑ.ΒΙ.ΠΕ., στους οποίους συμπερι- 
λαμβάνεται και η ΑΣΤΑΚΟΣ ΤΕΡΜΙΝΑΛ Α.Ε. 

Οι ιδιοκτήτες γης στη ΝΑ.ΒΙ.ΠΕ. συμμετέχουν στο 
Φορέα Διαχείρισης και Διοίκησης ΝΑ.ΒΙ.ΠΕ. κατά την 
αναλογία της έκτασης που διαθέτουν και μόνο για όσο 
διάστημα είναι ιδιοκτήτες αυτής. 

Οι ιδιοκτήτες γης στη ΝΑ.ΒΙ.ΠΕ. που εκμισθώνουν εδα¬ 
φική έκταση για χρονικό διάστημα τουλάχιστον δέκα- 

πέντε (15) ετών, μπορούν να μεταβιβάζουν στο μισθωτή 
για όσο διάστημα διαρκεί η μίσθωση και το δικαίωμα 
συμμετοχής τους στο Φορέα Διαχείρισης και Διοίκησης 
ΝΑ.ΒΙ.ΠΕ. 

Στο καταστατικό της εταιρείας προβλέπεται ότι στο 
διοικητικό συμβούλιο του Φορέα Διαχείρισης και Διοί¬ 
κησης ΝΑ.ΒΙ.ΠΕ. μετέχουν και ανά ένας εκπρόσωπος του 
οικείου Ο.Τ.Α., της οικείας Νομαρχιακής Αυτοδιοίκησης, 
του οικείου βιομηχανικού ή βιοτεχνικού επιμελητηρίου 
και της ΕΟΜΜΕΧ Α.Ε., ο αριθμός όμως αυτών δεν πρέπει 
να ξεπερνά το ένα τρίτο (1/3) του προβλεπόμενου συνο¬ 
λικού αριθμού των μελών του διοικητικού συμβουλίου. 

Αν δεν υπάρχει κάποιος από τους παραπάνω φορείς 
ή αν οι φορείς δεν αποστέλλουν τον εκπρόσωπό τους 
στο διοικητικό συμβούλιο μέσα σε δεκαπέντε (15) ημέρες 
από τη σχετική πρόσκληση, τότε το διοικητικό συμβού¬ 
λιο συνεδριάζει έγκυρα και χωρίς τη συμμετοχή όλων 
ή ορισμένων από αυτούς τους εκπροσώπους. 

Αρθρο 6ο 

6.1. Στην ΝΑ.ΒΙ.ΠΕ. συνυπάρχουν τρεις διακριτές διοι¬ 
κητικές περιοχές με αντίστοιχους αρμόδιους φορείς: 

α) Η Χερσαία Περιοχή ΝΑ.ΒΙ.ΠΕ. 

β) Οι Λιμενικές Εγκαταστάσεις ΝΑ.ΒΙ.ΠΕ. 

γ) Η Ελεύθερη Ζώνη ΝΑ.ΒΙ.ΠΕ. 

6.2. Αρμοδιότητες του Φορέα Διαχείρισης και Διοί¬ 
κησης ΝΑ.ΒΙ.ΠΕ. 

6.2.1. Ο Φορέας Διαχείρισης και Διοίκησης ΝΑ.ΒΙ.ΠΕ. 
έχει τις αρμοδιότητες και τα δικαιώματα του άρθρου 11 
του ν. 2545/1997, μόνον στην Χερσαία Περιοχή της ΝΑ.ΒΙ. 
ΠΕ., όπως αυτή ορίζεται στον παρόντα Κανονισμό. 

Ενδεικτικά και όχι περιοριστικά αναφέρονται τα πα¬ 
ρακάτω: 

α) Η αποδοχή ή όχι αίτησης ενδιαφερόμενης επιχεί¬ 
ρησης για εγκατάσταση στη Χερσαία Περιοχή ΝΑ.ΒΙ. 
ΠΕ., και, σε περίπτωση αποδοχής, ο έλεγχος προόδου 
της επένδυσης μέχρι την ολοκλήρωσή της και τη θέση 
σε λειτουργία. 

β) Η μέριμνα για την από κάθε άποψη βελτίωση της 
Χερσαίας Περιοχής της ΝΑ.ΒΙ.ΠΕ. και των παρεχομέ- 
νων υπηρεσιών προς τις εγκατεστημένες εντός αυτής 
επιχειρήσεις. 

γ) Η συνηγορία για τη μεταβολή του παραγωγικού 
σκοπού μιας εγκατεστημένης στην Χερσαία Περιοχή 
επιχείρησης ή για αύξηση της εγκατεστημένης ισχύος 
της. 

δ) Η συντήρηση ή/και αποκατάσταση τυχόν βλαβών 
στις εντός της Χερσαίας Περιοχής της ΝΑ.ΒΙ.ΠΕ. κοινό¬ 
χρηστες εγκαταστάσεις, στα εντός αυτής τμήματα του 
οδικού δικτύου και των δικτύων υδρεύσεως, ηλεκτρο- 
δοτήσεως, τηλεπικοινωνίας, αποχετεύσεως όμβριων και 
ακαθάρτων , εφόσον, ως προς ορισμένα από αυτά, δεν 
προβλέπεται διαφορετικά από τις συμβάσεις με τον 
Οργανισμό ή την Επιχείρηση που τυχόν παρέχει τις 
υπηρεσίες αυτές. 

ε) Η συντήρηση ή/και αποκατάσταση τυχόν βλαβών 
της Μονάδας Βιολογικού Καθαρισμού. 

στ) Η αποκομιδή των απορριμμάτων. Ειδικώς για το 
θέμα της αποκομιδής των απορριμμάτων, οι Λιμενικές 
Εγκαταστάσεις ΝΑ.ΒΙ.ΠΕ., όπως αυτές ορίζονται στον 
παρόντα Κανονισμό, θεωρούνται μία εγκατάσταση και 
υπόχρεος για την καταβολή της δαπάνης είναι η Εται¬ 


ρεία Λειτουργίας και Εκμετάλλευσης των Λιμενικών 
Εγκαταστάσεων. 

ζ) Η μέριμνα για την καθαριότητα, το φωτισμό και τον 
ευπρεπισμό των κοινοχρήστων χώρων της Χερσαίας 
Περιοχής της ΝΑ.ΒΙ.ΠΕ. 

η) Η ρύθμιση της κατεύθυνσης των οχημάτων και των 
πεζών στους δρόμους της Χερσαίας Περιοχής της ΝΑ.ΒΙ. 
ΠΕ., η τοποθέτηση των σχετικών πινακίδων, ο καθορι¬ 
σμός των χώρων σταθμεύσεως των οχημάτων και η 
αντιμετώπιση των τυχόν κυκλοφοριακών προβλημάτων, 
μετά από έγκριση των αρμοδίων αρχών. 

θ) Ο καθορισμός, μετά από αίτηση κάθε ενδιαφερο¬ 
μένου, της θέσης και των όρων για την τοποθέτηση 
διαφημιστικών πινακίδων στους κοινόχρηστους χώρους 
της Χερσαίας Περιοχής της ΝΑ.ΒΙ.ΠΕ. 

ι) Ο εξωραϊσμός, η δενδροφύτευση και η συντήρηση 
των χωρών πρασίνου στους κοινόχρηστους χώρους της 
Χερσαίας Περιοχής της ΝΑ.ΒΙ.ΠΕ. 

ια) Η απαγόρευση πράξεων και ενεργειών σε εγκα¬ 
τεστημένες στη Χερσαία Περιοχή της ΝΑ.ΒΙ.ΠΕ. επιχει¬ 
ρήσεις ή τρίτους και η άρση παραλείψεων από αυτούς, 
που μπορούν να προκαλέσουν ενόχληση, κίνδυνο, βλάβη 
ή ζημία σε πρόσωπα και πράγματα, ιδίως λόγω ελαττω¬ 
ματικής λειτουργίας των εγκαταστάσεων ή μη λήψεως 
των ενδεικνυομένων μέτρων από τις επιχειρήσεις για 
την πρόληψη κινδύνου ή οχλήσεων. 

ιβ) Η λήψη μέτρων για την προστασία του περιβάλ¬ 
λοντος. 

ιγ) Ο καθορισμός του ύψους των κοινοχρήστων δα¬ 
πανών, η κατανομή αυτών μεταξύ των ιδιοκτητών ή 
χρηστών οικοπέδων της ΝΑ.ΒΙ.ΠΕ. και η μέριμνα για 
την έγκαιρη και με κάθε νόμιμο μέσο είσπραξη των 
αντιστοίχων χρηματικών ποσών, κατά τα αναφερόμενα 
στα άρθρα 7.2 και 7.4. του παρόντος. 

ιδ) Η υδροδότηση των εγκατεστημένων στη Χερσαία 
Περιοχή της ΝΑ.ΒΙ.ΠΕ. επιχειρήσεων, ο καθορισμός του 
ύψους της δαπάνης υδρεύσεως για κάθε μια επιχείρηση 
χωριστά και η μέριμνα για την έγκαιρη και με κάθε νό¬ 
μιμο μέσο είσπραξη του αντιστοίχου χρηματικού ποσού, 
κατά τα αναφερόμενα στο άρθρο 8. Ειδικώς για το θέμα 
της υδροδότησης, οι Λιμενικές Εγκαταστάσεις ΝΑ.ΒΙ.ΠΕ., 
όπως ορίζονται στον παρόντα Κανονισμό, θεωρούνται 
μία εγκατάσταση και υπόχρεος για την καταβολή της 
δαπάνης είναι η Εταιρεία Λειτουργίας και Εκμετάλλευ¬ 
σης των Λιμενικών Εγκαταστάσεων. 

ιε) Η μέριμνα για τη λειτουργία του κυλικείου προς 
εξυπηρέτηση των επιχειρήσεων και των εργαζομένων 
σε αυτές. Οι όροι και ο τρόπος λειτουργίας, η διαδικα¬ 
σία, η διάρκεια μίσθωσης κλπ. καθορίζονται από το Δ.Σ. 
του Φορέα Διαχείρισης και Διοίκησης ΝΑ.ΒΙ.ΠΕ. 

6.2.2. Γ ια τους άνω σκοπούς και για την εύρυθμη λει¬ 
τουργία της περιοχής, ο Φορέας Διαχείρισης και Διοί¬ 
κησης ΝΑ.ΒΙ.ΠΕ. δύναται να εκδίδει εγκυκλίους για τη 
ρύθμιση συγκεκριμένων θεμάτων, τις οποίες κοινοποιεί 
εγγράφως σε όλες τις εγκατεστημένες επιχειρήσεις. 

6.2.3. Ο Φορέας Διαχείρισης και Διοίκησης ΝΑ.ΒΙ.ΠΕ. 
δικαιούται να προσλαμβάνει και να απασχολεί το κατά 
την κρίση του αναγκαίο επιστημονικό, διοικητικό και ερ- 
γατοτεχνικό προσωπικό, συμβούλους κ.λ.π. με οποιοδή- 
ποτε μορφής και διάρκειας σχέση εργασίας, σύμβασης 
έργου ή ανεξαρτήτων υπηρεσιών κ.λ.π. 

6.3. Αρμοδιότητες της Εταιρείας Λειτουργίας και Εκ¬ 
μετάλλευσης των Λιμενικών Εγκαταστάσεων ΝΑ.ΒΙ.ΠΕ. 

Η Εταιρεία Λειτουργίας και Εκμετάλλευσης των Λιμε¬ 
νικών Εγκαταστάσεων ΝΑ.ΒΙ.ΠΕ. έχει την αποκλειστική 
αρμοδιότητα της λειτουργίας και εκμετάλλευσης των 
Λιμενικών Εγκαταστάσεων. 

Ενδεικτικά και όχι περιοριστικά αναφέρονται τα πα¬ 
ρακάτω: 

α) Η μέριμνα και η δαπάνη για την από κάθε άποψη 
βελτίωση των Λιμενικών Εγκαταστάσεων ΝΑ.ΒΙ.ΠΕ. και 
των παρεχομένων λιμενικών υπηρεσιών προς τις εγκα¬ 
τεστημένες στην Χερσαία Περιοχή επιχειρήσεις. 

β) Η διατύπωση μη δεσμευτικής γνώμης για τη μετα¬ 
βολή του παραγωγικού σκοπού μιας εγκατεστημένης 
επιχείρησης ή για αύξηση της εγκατεστημένης ισχύος 
της. 

γ) Η συντήρηση και η αποκατάσταση τυχόν βλαβών 
εντός των Λιμενικών Εγκαταστάσεων στις κοινόχρη¬ 
στες εγκαταστάσεις, στο οδικό δίκτυο και στα δίκτυα 
υδρεύσεως, ηλεκτροδοτήσεως, τηλεπικοινωνίας, απο- 
χετεύσεως όμβριων και ακαθάρτων, εφόσον, ως προς 
ορισμένα από αυτά, δεν προβλέπεται διαφορετικά από 
τις συμβάσεις με τον Οργανισμό ή την Επιχείρηση που 
παρέχει τις υπηρεσίες αυτές 
δ) Η φύλαξη των Λιμενικών Εγκαταστάσεων ΝΑ.ΒΙ.ΠΕ. 
είτε με την οργάνωση, λειτουργία και στελέχωση με το 
αναγκαίο προσωπικό ειδικής προς το σκοπό αυτόν υπη¬ 
ρεσίας, είτε με ανάθεση της φύλαξης σε ιδιωτική εται¬ 
ρεία, είτε με οποιονδήποτε άλλον πρόσφορο τρόπο. 

ε) Η αποκομιδή των απορριμμάτων από την περιοχή 
των Λιμενικών Εγκαταστάσεων ΝΑ.ΒΙ.ΠΕ. 

στ) Η μέριμνα για την καθαριότητα, το φωτισμό και 
τον ευπρεπισμό των κοινοχρήστων χώρων των Λιμενι¬ 
κών Εγκαταστάσεων ΝΑ.ΒΙ.ΠΕ. 

ζ) Η ρύθμιση της κατεύθυνσης των οχημάτων και των 
πεζών στους δρόμους των Λιμενικών Εγκαταστάσεων 
ΝΑ.ΒΙ.ΠΕ., η τοποθέτηση των σχετικών πινακίδων, ο κα¬ 
θορισμός των χώρων σταθμεύσεως των οχημάτων και η 
αντιμετώπιση των τυχόν κυκλοφοριακών προβλημάτων, 
μετά από έγκριση των αρμοδίων αρχών. 

η) Η απαγόρευση πράξεων και ενεργειών σε χρήστες 
των Λιμενικών Εγκαταστάσεων ΝΑ.ΒΙ.ΠΕ. (εγκατεστη¬ 
μένες επιχειρήσεις ή τρίτοι) και η άρση παραλείψεων 
από αυτούς, που μπορούν να προκαλέσουν ενόχληση, 
κίνδυνο, βλάβη ή ζημία σε πρόσωπα και πράγματα, ιδίως 
λόγω ελαττωματικής λειτουργίας των εγκαταστάσεων 
ή μη λήψεως των ενδεικνυομένων μέτρων από αυτές. 

θ) Η λήψη μέτρων για την προστασία του περιβάλλο¬ 
ντος στην περιοχή των Λιμενικών Εγκαταστάσεων. 

ι) Η υδροδότηση των Λιμενικών Εγκαταστάσεων ΝΑ.ΒΙ. 
ΠΕ., η υδροδότηση των πλοίων (με ιδιαίτερο δίκτυο), 
ο καθορισμός του ύψους της δαπάνης υδρεύσεως για 
κάθε μια από τις προβλεπόμενες λειτουργίες - χρήσεις 
χωριστά και η μέριμνα για την έγκαιρη και με κάθε νόμι¬ 
μο μέσο είσπραξη από τους υποχρέους του αντιστοίχου 
χρηματικού ποσού. 

6.4. Διαχείριση της Ελεύθερης Ζώνης της ΝΑ.ΒΙ.ΠΕ. 

Η διαχείριση της Ελεύθερης Ζώνης της ΝΑ.ΒΙ.ΠΕ. κατά 
την έννοια του π.δ. 133/1990 (ΦΕΚ Α' 54/1990) (ενδει- 
κτικώς περιλαμβάνει φύλαξη ολόκληρης της περιοχής 
ΝΑ.ΒΙ.ΠΕ., άσκηση ελέγχου εισερχομένων στη ΝΑ.ΒΙ.ΠΕ. 
ατόμων, εμπορευμάτων, αντικειμένων κ.λ.π., διαχείριση 
ηλεκτρονικού συστήματος ελέγχου εμπορευματικών 
κινήσεων εντός της περιοχής ΝΑ.ΒΙ.ΠΕ. και γενικώς 
πράξεις οι οποίες είναι αναγκαίες για την υποστήριξη 


λειτουργίας της Ελεύθερης Ζώνης) αποτελεί, από την 
Σύμβαση Παραχώρησης, αρμοδιότητα της παραχωρη- 
σιούχου εταιρείας Αστακός Τέρμιναλ Α.Ε., την οποία η 
τελευταία ασκεί μέσω της Εταιρείας Λειτουργίας και 
Εκμετάλλευσης των Λιμενικών Εγκαταστάσεων ΝΑ.ΒΙ. 
ΠΕ. 

6.5. Ο Φορέας Διαχείρισης και Διοίκησης ΝΑ.ΒΙ.ΠΕ. και 
η Εταιρεία Λειτουργίας και Εκμετάλλευσης Λιμενικών 
Εγκαταστάσεων συνεργάζονται με τις αρμόδιες Δημό¬ 
σιες Υπηρεσίες και τους ΟΤΑ με σκοπό την καλύτερη 
άσκηση των αρμοδιοτήτων τους και τη λήψη των πάσης 
φύσεως μέτρων που αποσκοπούν στην εν γένει καλή 
λειτουργία της περιοχής στα πλαίσια των καθηκόντων 
τους, όπως αυτά αναφέρονται στον παρόντα Κανονι¬ 
σμό. 

Άρθρο 7ο 

7.1. Κοινόχρηστες δαπάνες 

Θεωρούνται οι κάθε είδους δαπάνες που γίνονται για 
την επίτευξη της εύρυθμης λειτουργίας της Χερσαίας 
Περιοχής της ΝΑ.ΒΙ.ΠΕ. και ιδίως αυτές που αφορούν στη 
συντήρηση, λειτουργία και αξιοποίηση των κοινοχρή¬ 
στων και κοινοκτήτων χώρων και οικοδομημάτων της 
Χερσαίας Περιοχής της ΝΑ.ΒΙ.ΠΕ. και στην παροχή σχε¬ 
τικών υπηρεσιών προς τις εγκατεστημένες επιχειρήσεις. 
Τέτοιες δαπάνες είναι κυρίως αυτές που προκύπτουν 
από τις αρμοδιότητες που αναφέρονται στο άρθρο 6.2 
του παρόντος Κανονισμού, για τις οποίες ισχύουν όσα 
ορίζονται στη διάταξη του εδαφίου δ’ της παρ.2 του 
άρθρου 12 του ν. 2545/1997. 

Κοινόχρηστοι χώροι της Χερσαίας Περιοχής της ΝΑ.ΒΙ. 
ΠΕ., είναι οι χώροι οι οποίοι προορίζονται για την ικανο¬ 
ποίηση αναγκών όλων των εγκατεστημένων επιχειρήσε¬ 
ων. Ως κοινόχρηστοι χώροι της ΝΑ.ΒΙ.ΠΕ. θεωρούνται: 

• οι οδοί προσπέλασης της Χερσαίας Περιοχής της 
ΝΑ.ΒΙ.ΠΕ. 

• τα δίκτυα ύδρευσης, αποχέτευσης, ηλεκτροφωτι- 
σμού, τηλεφωνίας κλπ έως την κατάληξή τους στις ιδι¬ 
οκτησίες 

• το περιμετρικό και εσωτερικό πράσινο (δηλαδή οι 
χώροι πρασίνου) 

• η Μονάδα του Βιολογικού Καθαρισμού 

• οι χώροι στάθμευσης της Χερσαίας Περιοχής της 
ΝΑ.ΒΙ.ΠΕ. 

• το Κτίριο Διοίκησης 

• κάθε άλλος χώρος ο οποίος θα χαρακτηρισθεί κοι¬ 
νόχρηστος με απόφαση του Φορέα Διαχείρισης και Δι¬ 
οίκησης ΝΑ.ΒΙ.ΠΕ. 

Στους κοινόχρηστους χώρους της Χερσαίας Περιο¬ 
χής ΝΑ.ΒΙ.ΠΕ. δεν περιλαμβάνεται η πύλη εισόδου στη 
ΝΑ.ΒΙ.ΠΕ., η οποία αποτελεί σημείο ελέγχου και, κατά 
τούτο, υπάγεται στην αρμοδιότητα του διαχειριστή της 
Ελεύθερης Ζώνης. 

7.2. Ο καθορισμός του ύψους των κοινοχρήστων δα¬ 
πανών, η κατανομή αυτών στους ιδιοκτήτες και χρή¬ 
στες ακινήτων της Χερσαίας Περιοχής της ΝΑ.ΒΙ.ΠΕ. 
γίνεται ανά μήνα από το Φορέα Διαχείρισης και Διοί¬ 
κησης ΝΑ.ΒΙ.ΠΕ., σχετικός δε πίνακας ανακοινώνεται 
και κοινοποιείται εγγράφως στους ιδιοκτήτες και χρή¬ 
στες οικοπέδων με βάση πίνακα που συντάσσεται από 
τον Φορέα Διαχείρισης και Διοίκησης ΝΑ.ΒΙ.ΠΕ., μετά 
τη διατύπωση μη δεσμευτικής γνώμης της Εταιρείας 

Λειτουργίας και Εκμετάλλευσης των Λιμενικών Εγκα¬ 
ταστάσεων ΝΑ.ΒΙ.ΠΕ. 

7.3. Ο πίνακας αυτός θα λαμβάνει υπ’ όψιν την επιφά¬ 
νεια των ιδιοκτησιών και τα φορτία χρήσης των εγκα¬ 
ταστάσεων υποδομών από τις εγκατεστημένες επιχει¬ 
ρήσεις, θα αναπροσαρμόζεται δε όποτε τούτο κρίνεται 
αναγκαίο λόγω μεταβολής των συνθηκών. 

7.4. Πέραν του αναλογούντος σ’ αυτόν ποσού επί των 
κοινοχρήστων δαπανών, κάθε ιδιοκτήτης ή χρήστης 
ακινήτου της Χερσαίας Περιοχής της ΝΑ.ΒΙ.ΠΕ. υπο- 
χρεούται να καταβάλει ανά μήνα ένα χρηματικό ποσό 
για τη κάλυψη των εξόδων λειτουργίας του Φορέα και 
για το σχηματισμό αποθεματικού προς αντιμετώπιση 
εκτάκτων δαπανών. Το ύψος του ποσού αυτού, καθώς 
και τα κριτήρια επιμερισμού αυτού σε κάθε ιδιοκτήτη 
ή χρήστη ακινήτου καθορίζεται κατ’ έτος με απόφαση 
της ετήσιας τακτικής Γενικής Συνέλευσης του Φορέα 
Διαχείρισης και Διοίκησης ΝΑ.ΒΙ.ΠΕ. και περιλαμβάνεται 
στον ίδιο παραπάνω πίνακα κατανομής των κοινοχρή¬ 
στων δαπανών. 

7.5. Κάθε ιδιοκτήτης και χρήστης ακινήτου της Χερ¬ 
σαίας Περιοχής της ΝΑ.ΒΙ.ΠΕ. υποχρεούται να καταβάλει 
το ποσό που αναλογεί σ’ αυτόν επί των κοινοχρήστων 
δαπανών, καθώς και το ποσό της προηγούμενης πα¬ 
ραγράφου 7.4, μέσα σε προθεσμία δέκα (10) ημερών 
από τη λήψη του σχετικού εγγράφου. Σε περίπτωση μη 
εμπροθέσμου καταβολής του ποσού, αυτό καθίσταται 
ληξιπρόθεσμο και απαιτητό και ο Φορέας Διαχείρισης 
και Διοίκησης ΝΑ.ΒΙ.ΠΕ. δικαιούται να προσφύγει άμεσα 
στο αρμόδιο Δικαστήριο για την είσπραξη του οφειλο- 
μένου ποσού, συγχρόνως δε να διακόψει προσωρινά την 
παροχή υπηρεσιών προς τον οφειλέτη. 

7.6. Τα τυχόν προκύπτοντα κέρδη από τη διοίκηση 
και διαχείριση της ΝΑ.ΒΙ.ΠΕ. διατίθενται υποχρεωτικά 
είτε προς σχηματισμό ειδικού αποθεματικού, είτε προς 
περαιτέρω βελτίωση των υποδομών και των παρεχο- 
μένων υπηρεσιών. 

Αρθρο 8ο 

8.1. Η δαπάνη καταναλώσεως ύδατος κάθε επιχείρη¬ 
σης ανακοινώνεται και γνωστοποιείται ξεχωριστά προς 
αυτήν από το Φορέα Διαχείρισης και Διοίκησης ΝΑ.ΒΙ. 
ΠΕ. ανά μήνα. 

8.2. Κάθε επιχείρηση υποχρεούται να καταβάλει τη 
δαπάνη κατανάλωσης ύδατος μέσα σε προθεσμία δέκα 
(10) ημερών από τη λήψη του σχετικού εγγράφου. Σε 
περίπτωση μη εμπρόθεσμης καταβολής, το ποσό αυτό 
καθίσταται ληξιπρόθεσμο και απαιτητό και ο Φορέας 
Διοίκησης και Διαχείρισης ΝΑ.ΒΙ.ΠΕ., πέραν του δικαιώ¬ 
ματος του να προσφύγει άμεσα στο αρμόδιο Δικαστήριο 
για την είσπραξη του οφειλομένου ποσού, δικαιούται, 
μετά από σχετική έγγραφη ειδοποίηση, να προβεί σε 
άμεση διακοπή της υδροδοτήσεως προς τον οφειλέτη 
μέχρις ότου αυτός να εξοφλήσει πλήρως την οφειλή 
του. 

Αρθρο 9ο 

9.1. Οι αποφάσεις των καταστατικών οργάνων του 
Φορέα Διαχείρισης και Διοίκησης ΝΑ.ΒΙ.ΠΕ. στα θέματα 
αρμοδιότητος αυτού, είναι υποχρεωτικές και δεσμεύουν 
το σύνολο των ιδιοκτητών και χρηστών οικοπέδων της 
ΝΑ.ΒΙ.ΠΕ., οι οποίοι υποχρεούνται να συμμορφώνονται 
αμελητί προς τις αποφάσεις αυτές, ανεξαρτήτως του 
εάν μετέχουν ή όχι στο μετοχικό κεφάλαιο του Φορέα 


Διαχείρισης και Διοίκησης ΝΑ.ΒΙ.ΠΕ. Οι αποφάσεις αυτές 
κοινοποιούνται εγγράφως σε όλους τους ιδιοκτήτες και 
χρήστες οικοπέδων της ΝΑ.ΒΙ.ΠΕ. 

Η παράβαση των απαγορευτικών και ρυθμιστικών εν 
γένει διατάξεων των εγκυκλίων εσωτερικής λειτουργίας 
της ΝΑ.ΒΙ.ΠΕ., συνεπάγεται τις νόμιμες κυρώσεις και πα¬ 
ρέχει στον Φορέα δικαίωμα αποκατάστασης της ζημίας 
που προκλήθηκε συνεπεία της παραβάσεως αυτής. 

9.2. Οι αποφάσεις των καταστατικών οργάνων του 
Φορέα Λειτουργίας και Εκμετάλλευσης των Λιμενικών 
Εγκαταστάσεων ΝΑ.ΒΙ.ΠΕ. γνωστοποιούνται προς τον 
Φορέα Διαχείρισης και Διοίκησης ΝΑ.ΒΙ.ΠΕ. και προς 
όλες τις εντός της Χερσαίας Περιοχής εγκατεστημένες 
επιχειρήσεις 

Άρθρο 10ο 

Κανονισμός Λειτουργίας του Λιμένα της ΝΑ.ΒΙ.ΠΕ. 

Είναι ο Γενικός Κανονισμός του Λιμένα Μεσολογγίου, 
ο οποίος εγκρίθηκε με την 6019/26.09.1985 απόφαση του 
Υπουργού Εμπορικής Ναυτιλίας (ΦΕΚ654/Β/29.10.1985), 
εφαρμόζεται υποχρεωτικώς στο Λιμένα της ΝΑ.ΒΙ.ΠΕ. 
και αποτελεί προσάρτημα του παρόντος Κανονισμού. 
Τον Κανονισμό Λειτουργίας Λιμένος ΝΑ.ΒΙ.ΠΕ. οφείλουν 
να τηρούν όλες οι εγκατεστημένες επιχειρήσεις στη 
ΝΑ.ΒΙ.ΠΕ. 

Αρμόδιος και υπόχρεος φορέας για την εφαρμογή 
του εν λόγω κανονισμού είναι η Εταιρεία Λειτουργίας 
και Εκμετάλλευσης των Λιμενικών Εγκαταστάσεων της 
ΝΑ.ΒΙ.ΠΕ. 

Άρθρο 11ο 

Τιμολόγιο παρεχομένων λιμενικών υπηρεσιών 

Η Εταιρεία Λειτουργίας και Εκμετάλλευσης των Λι¬ 
μενικών Εγκαταστάσεων ΝΑ.ΒΙ.ΠΕ., για τις παρεχόμενες 
από αυτήν υπηρεσίες συντάσσει «τιμολόγιο λιμενικών 
υπηρεσιών», η δομή του οποίου καθορίζεται σύμφωνα 
με τα οριζόμενα στην 1049828/4857 Π.Ε./Β0010/21.03.2001 
Κοινή Υπουργική Απόφαση των Υπουργών Ανάπτυξης, 
Εμπορικής Ναυτιλίας και Οικονομικών. 

ΚΕΦΑΛΑΙΟ 5 

Τεχνικές και Μεταβατικές Διατάξεις 

Άρθρο 12ο 

Η διαχειριστική περίοδος είναι ετήσια, άρχεται δε την 
1η Ιανουάριου και λήγει την 31η Δεκεμβρίου εκάστου 
έτους. Η πρώτη περίοδος εφόσον αρχίσει μετά τον 
Ιανουάριο θα λήξει την 31η Δεκεμβρίου του επομένου 
έτους. Ανά έτος συντάσσεται από το διοικητικό συμβού¬ 
λιο και υποβάλλεται προς έγκριση στη Γ ενική Συνέλευση 
του Φορέα Διαχείρισης και Διοίκησης ΝΑ.ΒΙ.ΠΕ., ετήσιος 
οικονομικός απολογισμός καθώς και προϋπολογισμός 
για την επόμενη χρήση. 

Άρθρο 13ο 

Η τήρηση και εφαρμογή του παρόντος Κανονισμού 
είναι υποχρεωτική τόσο για τις εγκατεστημένες στην 
ΝΑ.ΒΙ.ΠΕ. επιχειρήσεις, όσο και για τους καθολικούς ή 
ειδικούς διαδόχους τους, ανεξαρτήτως του εάν αυτοί 
μνημονεύονται στις οικείες μεταβιβαστικές πράξεις ή 
το πρόγραμμα πλειστηριασμού ή στην κατακυρωτική 
έκθεση ή την κάθε άλλου είδους συναφθησόμενη σύμ¬ 
βαση. 

Αρθρο 14ο 

Κάθε επέκταση της περιοχής ΝΑ.ΒΙ.ΠΕ. γίνεται σύμ¬ 
φωνα με τις διατάξεις του νόμου 2545/1997 (ΦΕΚ Α' 
254/1997). 

Αρθρο 15ο 

Διαφορές που ανακύπτουν μεταξύ του Φορέα ΒΕΠΕ, 
του Φορέα Διαχείρισης και Διοίκησης ΝΑ.ΒΙ.ΠΕ., της 
Εταιρείας Λειτουργίας και Εκμετάλλευσης των Λιμενι¬ 
κών Εγκαταστάσεων ΝΑ.ΒΙ.ΠΕ. και εγκατεστημένων στη 
ΝΑ.ΒΙ.ΠΕ. επιχειρήσεων ή των ιδιοκτητών ή χρηστών 
ακινήτων ή των Λιμενικών Εγκαταστάσεων της ΝΑ.ΒΙ. 
ΠΕ., αναγόμενες σε θέματα λειτουργίας της ΝΑ.ΒΙ.ΠΕ. ή 
εφαρμογής του παρόντος Κανονισμού, υπάγονται στην 
αποκλειστική δωσιδικία των καθ’ ύλην και κατά τόπον 
αρμοδίων Δικαστηρίων του Νομού Αιτωλοακαρνανίας. 

Αρθρο 16ο 

Ο παρών Κανονισμός τροποποιείται, τηρουμένων των 
σχετικών διατάξεων του ν. 2545/1997: 

α) ύστερα από πρόταση της ΑΣΤΑΚΟΣ ΤΕΡΜΙΝΑΛ 
Α.Ε. ή του Φορέα Διαχείρισης και Διοίκησης ΝΑ.ΒΙ.ΠΕ., 
σύμφωνα με τη διάταξη της παρ.1 του άρθρου 12 του 
ν. 2545/1997, εφόσον πρόκειται για τροποποιήσεις που 
ρυθμίζουν θέματα της Χερσαίας Περιοχής της ΝΑ.ΒΙ. 
ΠΕ. 


β) για θέματα που αφορούν τη χρήση των Λιμενικών 
Εγκαταστάσεων, οι σχετικές τροποποιήσεις του πα¬ 
ρόντος, όπου απαιτούνται, θα προτείνονται από την 
εταιρεία Αστακός Τέρμιναλ Α.Ε. ή την Εταιρεία Λειτουρ¬ 
γίας και Εκμετάλλευσης των Λιμενικών Εγκαταστάσεων 
ΝΑ.ΒΙ.ΠΕ., ύστερα από διατύπωση γνώμης του Φορέα 
Διαχείρισης και Διοίκησης ΝΑ.ΒΙ.ΠΕ. 

Αρθρο 17ο 

Αμέσως μετά την έγκριση του παρόντος Κανονισμού, 
με απόφαση του Υπουργού Ανάπτυξης, και τη δημοσί¬ 
ευση αυτού σύμφωνα με τα οριζόμενα στο ν. 2545/1997, 
ο Κανονισμός Λειτουργίας της ΝΑ.ΒΙ.ΠΕ. κοινοποιείται 
προς όλες τις εγκατεστημένες επιχειρήσεις και σε όλους 
τους ιδιοκτήτες και χρήστες ακινήτων της ΝΑ.ΒΙ.ΠΕ. 

ΑΡΘΡΟ 2 

Η απόφαση αυτή να δημοσιευθεί στην Εφημερίδα της 
Κυβερνήσεως και έχει ισχύ μετά την δημοσίευση της 
στο ΦΕΚ. 

Αθήνα, 23 Δεκεμβρίου 2005 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 

Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 


(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 


(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 


(2610) 638 109 


(26610) 89 105 



(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 


(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 


(25310) 22 858 


(22510) 47 533 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

1 Σε έντυπη μορφή: 





• Για τα ΦΕΚ από 1 μέχρι 16 σελίδες σε 1 βυΐΌ, προσαυξανόμενη κατά 0,20 βυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυΐΌ ανά σελίδα. 



Σε μορφή ΟΟ: 





Τεύχος 

Περίοδος 

εθπο 

Τεύχος 

Περίοδος ΕίΙΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 50 

Α 

3μηνιαίο 

40 

Ν.Π.Δ.Δ. 

Ετήσιο 50 

Α' 

Μηνιαίο 

15 

Παράρτημα 

Ετήσιο 50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 100 

Δ' 

3μηνιαίο 

60 



1 · Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοτη και μέχρι 100 σελίδες σε 5 θυτο προσαυξανόμενη κατά 1 


1 θΐιΐΌ ανά 50 σελίδες. 

• Η τιμή πώλησης σε μορφή οά-ΐΌπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ί3Χ: 210 - 4071010 ϊηίειτιεί: ΜΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙεΓπβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεωνΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


' Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευΐΌ, ποσό το οποίο αφορά ταχυ¬ 
δρομικά έξοδα. 

> Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 ευΐΌ ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 ευΐΌ. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐθίτίθΐ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά._ 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















